Proposta għal DEĊIŻJONI TAL-KUNSILL dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles /* COM/2013/0767 final - 2013/0375 (NLE) */





MEMORANDUM TA' SPJEGAZZJONI Abbażi tal-mandat rilevanti mogħti mill-Kunsill[1], il-Kummissjoni, f'isem l-Unjoni Ewropea, innegozjat mar-Repubblika tas-Seychelles bil-għan li jiġġedded il-Protokoll tal-Ftehim ta' Sħubija dwar is-Sajd bejn il-Komunita` Ewropea u r-Repubblika tas-Seychelles. Wara dawn in-negozjati, fl-10 ta’ Mejju 2013 ġie inizjalat Protokoll ġdid li jkopri perjodu ta’ sitt snin li jibda meta tiġi adottata d-Deċiżjoni tal-Kunsill dwar l-iffirmar u l-applikazzjoni provviżorja tal-Protokoll u wara li jiskadi l-Protokoll attwali fis-17 ta’ Jannar 2014. Din il-proċedura li tikkonċerna d-Deċiżjoni tal-Kunsill dwar il-konklużjoni tal-Protokoll il-ġdid tal-Ftehim ta’ Sħubija dwar is-Sajd qed tinbeda b’mod parallel mal-proċeduri rigward id-Deċiżjoni tal-Kunsill dwar l-iffirmar tal-Protokoll il-ġdid f’isem l-Unjoni u l-applikazzjoni provviżorja tiegħu u r-Regolament tal-Kunsill dwar l-allokazzjoni tal-opportunitajiet tas-sajd taħt dan il-Protokoll bejn l-Istati Membri. Il-pożizzjoni ta’ negozjar tal-Kummissjoni kienet ibbażata fost l-oħrajn fuq ir-riżultati ta’ evalwazzjoni ex post tal-Protokoll attwali li twettqet minn esperti esterni f’Jannar 2013. Il-Protokoll il-ġdid huwa konformi mal-objettivi tal-Ftehim ta’ Sħubija dwar is-Sajd li jimmira sabiex isaħħaħ il-kooperazzjoni bejn l-Unjoni Ewropea u r-Repubblika tas-Seychelles, u sabiex jippromwovi qafas ta’ sħubija għall-iżvilupp ta’ politika sostenibbli tas-sajd u għall-isfruttar responsabbli tar-riżorsi tas-sajd fiż-żona tas-sajd tas-Seychelles, fl-interess taż-żewġ Partijiet. Iż-żewġ Partijiet qablu li jikkooperaw bil-għan li jimplimentaw il-politika settorjali tas-sajd tas-Seychelles u għal dak il-għan għandhom ikomplu d-djalogu politiku dwar l-ipprogrammar rilevanti. Il-Protokoll il-ġdid jipprovdi għal kontribuzzjoni finanzjarja totali ta’ EUR 30 700 000 għall-perjodu kollu. Dan l-ammont jikkorrispondi għal: a) EUR 2 750 000 għall-ewwel sentejn tal-applikazzjoni tal-Protokoll u EUR 2 500 000 għas-snin li jkun fadal mill-Protokoll, ekwivalenti għal tunnellaġġ annwali ta' referenza ta' 50 000 tunnellata, u b) EUR 2 600 000 għall-ewwel sentejn tal-Protokoll u EUR 2 500 000 għas-snin li jkun fadal, li jikkorrispondu għall-pakkett addizzjonali mħallas mill-UE biex jappoġġa l-politika tas-sajd u dik marittima tas-Seychelles. Abbażi ta' dan, il-Kummissjoni tipproponi li l-Kunsill, bil-kunsens tal-Parlament, jadotta d-Deċiżjoni dwar il-konklużjoni ta' dan il-Protokoll. 2013/0375 (NLE) Proposta għal DEĊIŻJONI TAL-KUNSILL dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) flimkien mal-Artikolu 218(6)(a) u (7) tiegħu, Wara li kkunsidra l-proposta mill-Kummissjoni[2], Wara li kkunsidra l-kunsens tal-Parlament Ewropew[3], Billi: (1) Fil-5 ta' Ottubru 2006, il-Kunsill adotta r-Regolament tal-Kunsill (KE) Nru 1562/2006[4] dwar il-konklużjoni tal-Ftehim ta’ Sħubija fis-settur tas-Sajd bejn il-Komunità Ewropea u r-Repubblika tas-Seychelles, (2) Il-Kummissjoni nnegozjat mas-Seychelles, f'isem l-Unjoni, Protokoll ġdid li jistabbilixxi l-opportunitajiet tas-sajd u l-kontribuzzjoni finanzjarja prevista mill-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles, (3) B'riżultat ta’ dawk in-negozjati, fl-10 ta’ Mejju 2013 ġie inizjalat Protokoll ġdid għall-Ftehim ta’ Sħubija dwar is-Sajd. (4) F’konformità mad-Deċiżjoni tal-Kunsill Nru .../2013/UE, [5] il-Protokoll il-ġdid kien iffirmat fi , suġġett għall-konklużjoni tiegħu f’data aktar tard. (5) Huwa fl-interess tal-UE li timplimenta l-Ftehim ta' Sħubija fis-settur tas-sajd mar-Repubblika tas-Seychelles, permezz ta' Protokoll li jistabbilixxi l-opportunitajiet tas-sajd u l-kontribuzzjoni finanzjarja u jiddefinixxi l-kundizzjonijiet li jippromwovu s-sajd responsabbli u sostenibbli fiż-żona tas-sajd tar-Repubblika tas-Seychelles. Għalhekk, huwa xieraq li l-Protokoll jiġi approvat f'isem l-Unjoni. (6) Il-Ftehim ta' Sħubija fis-settur tas-sajd bejn il-Komunità Ewropea u r-Repubblika tas-Seychelles stabilixxa fl-Artikolu 9 tiegħu, Kumitat Konġunt responsabbli mill-monitoraġġ tal-implimentazzjoni tal-Ftehim u, fejn xieraq, mill-adozzjoni ta' emendi għall-Protokoll. Sabiex dawn il-bidliet jiġu implimentati, huwa xieraq li l-Kummissjoni tingħata s-setgħa li tapprovahom bi proċedura simplifikata. (7) Il-Protokoll għandu jiġi approvat f’isem l-Unjoni Ewropea, ADOTTA DIN ID-DEĊIŻJONI: Artikolu 1 Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles huwa b’dan approvat f’isem l-Unjoni. Artikolu 2 Il-President tal-Kunsill għandu jaħtar lill-persuna awtorizzata biex tipproċedi, f’isem l-Unjoni, għan-notifika prevista fl-Artikolu 16 tal-Protokoll, sabiex tesprimi l-kunsens tal-Unjoni Ewropea biex tkun marbuta mill-Protokoll. It-test tal-Protokoll huwa mehmuż ma’ din id-Deċiżjoni. Artikolu 3 Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea[6]. Magħmul fi Brussell, Għall-Kunsill Il-President PROTOKOLL Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika tas-Seychelles Artikolu 1 Il-perjodu ta' applikazzjoni u l-opportunitajiet tas-sajd 1. Għal perjodu ta' sitt snin mid-data tal-bidu tal-applikazzjoni provviżorja, l-opportunitajiet ta' sajd mogħtija skont l-Artikolu 5 tal-Ftehim ta' Sħubija dwar is-Sajd għandhom ikunu kif ġej: (a) 40 bastiment bit-tartarun għas-sajd tat-tonn, u b) 6 bastimenti tas-sajd bil-konzijiet tal-wiċċ. 2. Il-paragrafu 1 għandu japplika suġġett għall-Artikoli 5 u 6 ta’ dan il-Protokoll. 3. Skont l-Artikolu 6 tal-Ftehim ta' Sħubija dwar is-Sajd, il-bastimenti li jtajru l-bandiera ta' Stat Membru tal-Unjoni Ewropea jistgħu jeżerċitaw attivitajiet ta' sajd f'żoni tas-sajd fiż-Żona Ekonomika Esklussiva (EEZ) tas-Seychelles kemm-il darba jkollhom awtorizzazzjoni jew liċenzja tas-sajd maħruġa skont dan il-Protokoll u f'konformità mal-Anness ta' din id-Deċiżjoni. Artikolu 2 Il-kontribuzzjoni finanzjarja – Il-metodi tal-ħlas 1. Għall-perjodu msemmi fl-Artikolu 1, il-kontribuzzjoni finanzjarja totali msemmija fl-Artikolu 7 tal-Ftehim ta’ Sħubija dwar is-Sajd għandha tkun ta’ EUR 30 700 000 għat-tul ta’ żmien kollu ta’ dan il-Protokoll. 2. Din il-kontribuzzjoni finanzjarja totali għandha tinkludi: (a) ammont annwali għall-aċċess għaż-Żona Ekonomika Esklussiva tas-Seychelles ta' EUR 2 750 000 għall-ewwel u t-tieni sena tal-applikazzjoni tal-Protokoll u EUR 2 500 000 għas-snin li jkun fadal mill-Protokoll (mit-tielet sas-sitt sena), ekwivalenti għal tunnellaġġ annwali ta' referenza ta' 50 000 tunnellata fis-sena, u (b) ammont speċifiku ta' EUR 2 600 000 għall-ewwel u t-tieni sena tal-applikazzjoni tal-Protokoll, u EUR 2 500 000 għas-snin li jkun fadal (mit-tielet sas-sitt sena) għall-appoġġ u l-implimentazzjoni tal-politika settorjali tas-sajd u dik marittima tas-Seychelles. 3. Il-paragrafu 1 għandu japplika suġġett għall-Artikoli 3, 4, 5 u 6 ta’ dan il-Protokoll. 4. L-Unjoni Ewropea għandha tħallas l-ammont totali stipulat fil-paragrafu 2(a) u 2(b) ta' dan l-Artikolu kull sena matul il-perjodu ta' applikazzjoni ta' dan il-Protokoll. Il-ħlas għandu jsir sa mhux aktar tard minn 90 jum wara d-data tal-bidu tal-applikazzjoni provviżorja u mhux aktar tard mid-data tal-anniversarju ta' dan il-Protokoll għas-snin ta' wara. 5. (a) L-awtoritajiet tas-Seychelles għandhom jimmonitorjaw l-iżvilupp tas-sajd minn bastimenti tal-UE biex jiżguraw il-ġestjoni xierqa tat-tunnellaġġ ta' referenza ta' 50 000 tunnellata fis-sena. Matul dan il-monitoraġġ, is-Seychelles għandu jinnotifika lill-UE hekk kif il-qbid totali tal-bastimenti tal-UE rrappurtati fiż-żona tas-sajd tas-Seychelles jilħqu 80 % tat-tunnellaġġ ta' referenza. Mal-wasla ta' din in-notifika, l-UE għandha tinnotifika minnufih lill-Istati Membri dwar din in-notifika. (b) Hekk kif jintlaħaq il-livell ta' 80 % tat-tunnellaġġ ta' referenza, is-Seychelles għandu jimmonitorja kuljum il-livell ta' qbid mill-flotta tal-UE, u jinforma minnufih lill-UE meta jinqabeż il-livell tat-tunnellaġġ ta' referenza. Mal-wasla tan-notifika mis-Seychelles, l-UE għandha tinnotifika minnufih ukoll lill-Istati Membri. (c) Mid-data tan-notifika mis-Seychelles lill-UE, li hija identifikata fis-subparagrafu b ta' hawn fuq, sa tmiem il-perjodu tal-awtorizzazzjonijiet annwali tas-sajd għall-bastimenti, il-prezz ta' Unità mħallas għall-qbid addizzjonali għandu jkun ir-rata totali ta' Unità għas-sena inkwistjoni. Minn dan l-ammont, is-sidien tal-bastimenti għandhom iħallsu l-ammont ekwivalenti għal dak previst fit-Taqsima 2 tal-Anness, relatata mal-kundizzjonijiet tal-Awtorizzazzjoni tas-Sajd għas-sena kkonċernata. (d) L-UE għandha tħallas l-ammont ekwivalenti għall-bilanċ bejn il-prezz ta' Unità li jrid jitħallas għal dik is-sena u l-ammont imħallas mis-sidien tal-bastimenti. Madankollu, l-ammont annwali totali mħallas mill-Unjoni Ewropea ma għandux ikun iktar mid-doppju tal-ammont indikat fl-Artikolu 2(2)(a). Meta l-kwantitajiet maqbuda mill-bastimenti tal-UE jaqbżu l-kwantitajiet li jikkorrispondu għad-doppju tal-ammont totali tal-ħlas annwali mill-UE, l-ammont dovut għall-kwantità li taqbeż dak il-limitu għandu jitħallas is-sena ta' wara. 6. Is-Seychelles għandu jkollu diskrezzjoni sħiħa dwar l-użu tal-kontribuzzjoni finanzjarja speċifikata fl-Artikolu 2(2)(a). 7. Il-kontribuzzjoni finanzjarja għandha titħallas f'kont wieħed tat-Teżor Pubbliku tas-Seychelles, miftuħ mal-Bank Ċentrali tas-Seychelles. In-numru tal-kont għandu jingħata mill-awtoritajiet tas-Seychelles. Artikolu 3 Il-promozzjoni ta’ sajd responsabbli u sostenibbli fl-ilmijiet tas-Seychelles 1. Sa mhux aktar tard minn 90 jum wara d-data tal-bidu tal-applikazzjoni provviżorja, l-Unjoni Ewropea u s-Seychelles għandhom jiftiehmu, fi ħdan il-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd, dwar programm settorjali multiannwali u r-regoli dettaljati ta’ implimentazzjoni li jkopru, b’mod partikolari: a) programmi annwali u multiannwali għall-użu tal-ammont speċifiku tal-kontribuzzjoni finanzjarja msemmi fl-Artikolu 2(2)(b); (b) l-objettivi, kemm dawk annwali kif ukoll dawk multiannwali, li għandhom jinkisbu bil-ħsieb li, eventwalment, jiddaħħal sajd responsabbli u sostenibbli, filwaqt li jitqiesu l-prijoritajiet espressi mis-Seychelles fi ħdan il-politika nazzjonali tas-sajd u dik marittima, jew f'politiki oħra li għandhom x’jaqsmu jew għandhom impatt fuq il-promozzjoni ta’ sajd responsabbli u sostenibbli, inklużi ż-żoni protetti tal-baħar; c) kriterji u proċeduri għall-evalwazzjoni tar-riżultati miksuba kull sena. 2. Kwalunkwe emenda proposta għall-programm settorjali multiannwali għandha tiġi approvata miż-żewġ Partijiet fi ħdan il-Kumitat Konġunt. 3. Jekk waħda mill-Partijiet titlob li ssir laqgħa straordinarja tal-Kumitat Konġunt, kif previst mill-Artikolu 9 tal-Ftehim, għandha tintbagħat talba bil-miktub mill-Parti li qed titlob li ssir laqgħa straordinarja tal-Kumitat Konġunt mill-inqas 14-il jum qabel id-data tal-laqgħa proposta. 4. Kull sena s-Seychelles għandu jallokka, jekk ikun meħtieġ, ammont addizzjonali mal-kontribuzzjoni finanzjarja msemmija fl-Artikolu 2(2)(b), bil-ħsieb li jiġi implimentat il-programm multiannwali. L-Unjoni Ewropea għandha tiġi nnotifikata b’din l-allokazzjoni. Artikolu 4 Il-kooperazzjoni xjentifika dwar sajd responsabbli 1. Iż-żewġ Partijiet b’dan jimpenjaw ruħhom li jippromwovu s-sajd responsabbli fl-ilmijiet tas-Seychelles ibbażat fuq il-prinċipju ta’ nondiskriminazzjoni bejn il-flotot differenti li jistadu f’dawk l-ilmijiet. 2. Matul il-perjodu kopert minn dan il-Protokoll, l-Unjoni Ewropea u s-Seychelles għandhom jagħmlu ħilithom biex jimmonitorjaw il-qagħda tar-riżorsi tas-sajd fiż-Żona Ekonomika Esklussiva tas-Seychelles. 3. Il-Partijiet għandhom jiskambjaw ukoll informazzjoni statistika, bijoloġika, ambjentali u ta' konservazzjoni, kif ikun meħtieġ għal finijiet ta' ġestjoni u konservazzjoni tar-riżorsi ħajjin. 4. Iż-żewġ Partijiet għandhom jagħmlu ħilithom biex jirrispettaw ir-riżoluzzjonijiet u r-rakkomandazzjonijiet tal-Kummissjoni għat-Tonn tal-Oċean Indjan (IOTC) dwar il-konservazzjoni u l-ġestjoni responsabbli tas-sajd. 5. Abbażi tar-rakkomandazzonijiet u r-riżoluzzjonijiet li ttieħdu fl-IOTC u tal-aħjar parir xjentifiku disponibbli u, fejn huwa xieraq, ir-riżultati tal-laqgħa xjentifika konġunta prevista fl-Artikolu 4 tal-Ftehim ta' Sħubija dwar is-Sajd, iż-żewġ Partijiet jistgħu jikkonsultaw lil xulxin fi ħdan il-Kumitat Konġunt previst fl-Artikolu 9 tal-Ftehim ta’ Sħubija dwar is-Sajd u, fejn huwa meħtieġ, jiftiehmu dwar il-miżuri sabiex tkun żgurata l-ġestjoni sostenibbli tar-riżorsi tas-sajd tas-Seychelles. Artikolu 5 L-aġġustament tal-opportunitajiet tas-sajd u r-reviżjoni tad-dispożizzjonijiet tekniċi bi ftehim reċiproku permezz tal-Kumitat Konġunt 1. Kif previst fl-Artikolu 9 tal-Ftehim ta' Sħubija dwar is-Sajd, il-Kumitat Konġunt jista' jivvaluta mill-ġdid l-opportunitajiet tas-sajd imsemmija fl-Artikolu 1 u dawn jistgħu jiġu aġġustati bi ftehim reċiproku waqt il-Kumitat Konġunt sakemm ir-rakkomandazzjonijiet u r-riżoluzzjonijiet tal-IOTC jappoġġaw li dan l-aġġustament se jipproteġi l-ġestjoni sostenibbli tat-tonn u ta’ speċijiet oħra simili għat-tonn fl-Oċean Indjan. 2. F'dan il-każ, il-kontribuzzjoni finanzjarja msemmija fl-Artikolu 2(2)(a) għandha tiġi aġġustata b’mod proporzjonat u pro rata temporis. Madankollu, l-ammont annwali totali mħallas mill-Unjoni Ewropea ma għandux ikun iktar mid-doppju tal-ammont indikat fl-Artikolu 2(2)(a). 3. Il-Kumitat Konġunt jista' wkoll, kif ikun meħtieġ, jirrevedi bi ftehim reċiproku, id-dispożizzjonijiet tekniċi tal-Protokoll u l-Anness. Artikolu 6 L-opportunitajiet ġodda tas-sajd 1. F’każ li bastimenti tas-sajd tal-Unjoni Ewropea jkunu interessati jwettqu sajd li mhux previst fl-Artikolu 1 tal-Ftehim ta’ Sħubija dwar is-Sajd, il-Partijiet għandhom jikkonsultaw lil xulxin qabel ma tingħata kwalunkwe awtorizzazzjoni possibbli għal kull attività bħal din u, fejn xieraq, għandhom jiftiehmu dwar il-kundizzjonijiet għal sajd bħal dan, inkluż li jwettqu l-emendi korrispondenti għal dan il-Protokoll u għall-Anness tiegħu. 2. Il-Partijiet għandhom iħeġġu s-sajd sperimentali, speċjalment għall-ispeċijiet li jgħixu fl-ilmijiet fondi u li mhumiex sfruttati biżżejjed, preżenti fl-ilmijiet tas-Seychelles. Għal dan il-għan, u fuq it-talba ta’ waħda mill-Partijiet, dawn għandhom jikkonsultaw lil xulxin bil-għan li jiddeċiedu, każ b’każ, l-ispeċijiet, il-kundizzjonijiet u l-parametri l-oħrajn li huma rilevanti. 3. Il-Partijiet għandhom iwettqu sajd sperimentali skont il-parametri li se jiġu miftiehma bejn iż-żewġ Partijiet fi ftehim amministrattiv fejn dan ikun xieraq. L-awtorizzazzjonijiet għas-sajd sperimentali għandhom jiġu miftiehma għal perjodu massimu ta’ 6 xhur. 4. Fil-każ li l-Partijiet iqisu li l-kampanji sperimentali taw riżultati pożittivi, il-Gvern tas-Seychelles jista’ jalloka l-possibbiltajiet tas-sajd tal-ispeċijiet il-ġodda lill-flotta tal-Unjoni Ewropea sa ma jiskadi dan il-Protokoll. Konsegwentement, għandu jiżdied il-kumpens finanzjarju msemmi fl-Artikolu 2(2)(a) ta’ dan il-Protokoll. Il-ħlasijiet u l-kundizzjonijiet tas-sidien tal-bastimenti kif previsti fl-Anness għandhom jiġu emendati skont dan. Artikolu 7 Is-sospensjoni u r-reviżjoni tal-ħlas tal-kontribuzzjoni finanzjarja 1. Minkejja d-dispożizzjonijiet stipulati fl-Artikolu 8 ta’ dan il-Protokoll, il-kontribuzzjoni finanzjarja msemmija fl-Artikolu 2(2)(a) u (b) għandha tkun riveduta jew sospiża wara konsultazzjoni bejn iż-żewġ Partijiet sakemm l-Unjoni Ewropea tkun ħallset kompletament kull ammont dovut fiż-żmien tas-sospensjoni: a) jekk ċirkostanzi eċċezzjonali, barra fenomeni naturali, jipprevjenu li jsiru attivitajiet tas-sajd fiż-Żona Ekonomika Esklussiva tas-Seychelles; b) wara tibdil sinifikanti fil-linji gwida tal-politika ta' waħda miż-żewġ Partijiet li jaffettwa d-dispożizzjonijiet rilevanti ta' dan il-Protokoll; c) jekk l-Unjoni Ewropea taċċerta li hemm ksur ta’ elementi fundamentali u essenzjali tad-drittijiet tal-bniedem kif stipulati fl-Artikolu 9 tal-Ftehim ta' Cotonou u skont il-proċedura stabbilita fl-Artikoli 8 u 96 tiegħu. F'dan il-każ, l-attivitajiet tas-sajd kollha tal-bastimenti tal-UE għandhom jiġu sospiżi. 2. L-Unjoni Ewropea tirriserva d-dritt li tissospendi, totalment jew parzjalment, il-ħlas tal-kontribuzzjoni speċifika prevista fl-Artikolu 2(2)(b) fejn jinstab li r-riżultati miksuba tal-appoġġ tal-politika settorjali jkunu inkonsistenti b’mod materjali mal-ipprogrammar ibbaġitjat wara li tkun twettqet l-evalwazzjoni u l-konsultazzjonijiet fi ħdan il-Kumitat Konġunt previsti fl-Artikolu 3 ta’ dan li-Protokoll. 3. Il-ħlas tal-kontribuzzjoni finzanzjarja u l-attivitajiet tas-sajd jistgħu jerġgħu jibdew hekk kif is-sitwazzjoni terġa’ tirritorna fl-istatus ta' qabel ma jkunu seħħew iċ-ċirkustanzi msemmija hawn fuq, u jekk iż-żewġ Partijiet jaqblu li jsir dan wara konsultazzjoni. Artikolu 8 Is-sospensjoni tal-implimentazzjoni tal-Protokoll 1. L-implimentazzjoni ta’ dan il-Protokoll għandha tiġi sospiża fuq l-inizjattiva ta' waħda mill-Partijiet suġġett għal konsultazzjonijiet u ftehim bejn il-Partijiet fi ħdan il-Kumitat Konġunt previst fl-Artikolu 9 tal-Ftehim: a) jekk ċirkostanzi eċċezzjonali, barra fenomeni naturali, jipprevjenu li jsiru attivitajiet tas-sajd fiż-Żona Ekonomika Esklussiva tas-Seychelles; b) f'każ li l-Unjoni Ewropea tonqos milli tagħmel il-ħlasijiet previsti fl-Artikolu 2(2)(a) għal raġunijiet mhux koperti mill-Artikolu 7 ta' dan il-Protokoll; c) fejn tinqala’ tilwima bejn il-Partijiet dwar l-interpretazzjoni u l-implimentazzjoni ta’ dan il-Protokoll u l-Anness tiegħu li ma tistax tinstab soluzzjoni għaliha; d) jekk xi waħda mill-Partijiet ma tirrispettax id-dispożizzjonijiet stipulati minn dan il-Protokoll u l-Anness tiegħu; e) wara tibdil sinifikanti fil-linji gwida tal-politika ta' waħda miż-żewġ Partijiet li jaffettwa d-dispożizzjonijiet rilevanti ta' dan il-Protokoll; f) jekk xi waħda mill-Partijiet taċċerta li hemm ksur ta’ elementi fundamentali u essenzjali tad-drittijiet tal-bniedem kif stipulati fl-Artikolu 9 tal-Ftehim ta' Cotonou u skont il-proċedura stabbilita fl-Artikoli 8 u 96 tiegħu; g) f'każ ta' nuqqas ta' konformità mad-Dikjarazzjoni dwar il-Prinċipji u d-Drittijiet Fundamentali fuq ix-Xogħol tal-Organizzazzjoni Internazzjoni tax-Xogħol kif previst fl-Artikolu 3(5) tal-Ftehim ta' Sħubija dwar is-Sajd. 2. Is-sospensjoni tal-implimentazzjoni ta’ dan il-Protokoll għandha teħtieġ notifika bil-miktub mill-Parti kkonċernata tal-intenzjoni tagħha li għandha tingħata mill-inqas tliet xhur qabel id-data meta din is-sospensjoni tkun se tidħol fis-seħħ. 3. F’każ ta’ sospensjoni tal-implimentazzjoni, il-Partijiet għandhom ikomplu bil-konsultazzjonijiet bil-ħsieb li tinstab soluzzjoni bonarja għat-tilwima tagħhom. Fejn tinstab soluzzjoni bħal din, il-Protokoll għandu jerġa’ jibda jiġi implimentat u l-ammont tal-kontribuzzjoni finanzjarja għandu jitnaqqas b’mod proporzjonat u pro rata temporis skont il-perjodu li fih kienet sospiża l-implimentazzjoni ta’ dan il-Protokoll. Artikolu 9 Il-liġi applikabbli 1. L-attivitajiet tal-bastimenti tas-sajd tal-Unjoni Ewropea fiż-Żona Ekonomika Esklussiva tas-Seychelles huma suġġetti għal-liġijiet u r-regolamenti tas-Seychelles, sakemm ma jkunx provdut mod ieħor f'dan il-Protokoll u l-Anness tiegħu. 2. Iż-żewġ Partijiet għandhom jinnotifikaw lil xulxin b’kull bidla fil-politika jew fil-leġiżlazzjoni tas-sajd rispettiva tagħhom. Artikolu 10 Il-kunfidenzjalità Iż-żewġ Partijiet għandhom jiżguraw li d-dejta aggregata biss li hija relatata mal-attivitajiet tas-sajd fl-ilmijiet tas-Seychelles għandha tkun disponibbli għall-pubbliku, f'konformità mad-dispożizzjoni tar-riżoluzzjoni x-xierqa tal-IOTC. Id-dejta li tista' titqies bħala kunfidenzjali għandha tintuża esklussivament għall-implimentazzjoni tal-Ftehim u għall-finijiet ta' ġestjoni, monitoraġġ, kontroll u sorveljanza tas-sajd mal-awtoritajiet kompetenti rilevanti. Artikolu 11 L-iskambju elettroniku tad-dejta 1. Is-Seychelles u l-Unjoni Ewropea se jimpenjaw ruħhom li jimplimentaw is-sistemi meħtieġa għall-iskambju elettroniku tal-informazzjoni u tad-dokumenti kollha marbutin mal-implimentazzjoni tal-Ftehim u tal-Protokoll. F’kull waqt, il-forma elettronika ta’ dokument se titqies bħala ekwivalenti għall-verżjoni stampata tiegħu. 2. Iż-żewġ Partijiet għandhom jinnotifikaw mill-ewwel lill-xulxin dwar kwalunkwe tfixkil fis-sistema tal-kompjuter li ma jħallix li jsiru skambji bħal dawn. F’dawn iċ-ċirkustanzi, l-informazzjoni u d-dokumenti relatati mal-implimentazzjoni tal-Ftehim u tal-Protokoll għandhom jinbidlu b’mod awtomatiku bil-verżjoni stampata tagħhom, kif iddefinit fl-Anness. Artikolu 12 Ir-reviżjoni ta' nofs it-terminu Il-Partijiet jaqblu li sabiex jevalwaw il-funzjonament u l-effettività tal-Protokoll, għandha ssir reviżjoni ta' nofs it-terminu wara tliet snin mid-data tal-bidu tal-applikazzjoni provviżorja tal-Protokoll. Artikolu 13 It-terminazzjoni 1. F’każ ta’ terminazzjoni ta’ dan il-Protokoll, il-Parti kkonċernata għandha tinnotifika bil-miktub lill-Parti l-oħra bl-intenzjoni tagħha li ttemm il-Protokoll mill-inqas sitt xhur qabel id-data meta għandha sseħħ din it-terminazzjoni. 2. Kif tintbagħat in-notifika msemmija fil-paragrafu ta’ qabel għandhom jibdew il-konsultazzjonijiet bejn il-Partijiet. Artikolu 14 L-obbligu ta' Skadenza tal-Protokoll jew ta' Terminazzjoni 1. F'każ ta' skadenza tal-Protokoll jew tat-terminazzjoni tiegħu kif previst fl-Artikolu 12, is-sidien tal-bastimenti tal-UE għandhom jibqgħu jkunu responsabbli għal kwalunkwe ksur tad-dispożizzjonijiet tal-Ftehim jew tal-Protokoll jew ta' kwalunkwe liġi tas-Seychelles li sar qabel l-iskadenza jew it-terminazzjoni tal-Protokoll, jew għal kwalunkwe tariffa tal-liċenzja jew kwalunkwe ħlas dovut li jkun għadu ma tħallasx sa żmien l-iskadenza jew it-terminazzjoni. 2. Jekk ikun meħtieġ, iż-żewġ Partijiet għandhom ikomplu jimmonitorjaw l-implimentazzjoni tal-appoġġ settorjali previst fl-Artikolu 2 (2)(b) tal-Protokoll. Artikolu 15 L-applikazzjoni Provviżorja Dan il-Protokoll għandu japplika b’mod provviżorju mit-18 ta’ Jannar 2014. Artikolu 16 Id-dħul fis-seħħ Dan il-Protokoll għandu jidħol fis-seħħ fid-data li fiha l-Partijiet jinnotifikaw lil xulxin bit-tlestija tal-proċeduri meħtieġa għal dan il-għan. ANNESS KUNDIZZJONIJIET GĦALL-EŻERĊIZZJU TAL-ATTIVITAJIET TAS-SAJD MILL-BASTIMENTI TAL-UNJONI EWROPEA FL-ILMIJIET TAS-SEYCHELLES Kapitolu I – Miżuri ta’ ġestjoni Taqsima 1 L-applikazzjoni u l-ħruġ tal-awtorizzazzjonijiet tas-sajd 1. L-awtorizzazzjoni tas-sajd għas-sajd fl-ilmijiet tas-Seychelles skont il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles tista' tinkiseb biss minn bastimenti eliġibbli tal-Unjoni Ewropea. 2. "Awtorizzazzjoni tas-sajd" tfisser dritt jew liċenzja validi għat-twettiq ta' attivitajiet tas-sajd f'konformità mat-termini tal-istess awtorizzazzjoni tas-sajd prevista skont il-Protokoll. 3. Biex bastiment tal-Unjoni Ewropea jkun eliġibbli, la s-sid, la l-kaptan u lanqas il-bastiment stess ma għandhom ikunu taħt projbizzjoni milli jistadu fis-Seychelles. Għandhom ikunu f'sitwazzjoni ta' regolarità fil-konfront tal-liġijiet tas-Seychelles u jridu jkunu wettqu l-obbligi preċedenti kollha marbuta mal-attivitajiet tas-sajd tagħhom fis-Seychelles fil-kuntest ta' kull ftehim tas-sajd konkluż mal-Unjoni Ewropea. Barra minn hekk, dawn għandhom jikkonformaw mar-Regolament tal-Kunsill Nru 1006/2008 dwar l-awtorizzazzjonijiet tas-sajd. 4. Il-bastimenti kollha tal-Unjoni Ewropea li japplikaw għal awtorizzazzjoni tas-sajd għandhom ikunu rrappreżentati minn aġent li huwa residenti fis-Seychelles. L-isem u l-indirizz ta’ dak l-aġent għandhom ikunu ddikjarati fuq l-applikazzjoni. 5. L-awtoritajiet rilevanti tal-Unjoni Ewropea għandhom jippreżentaw applikazzjoni għall-awtorizzazzjoni tas-sajd għal kull bastiment li jixtieq jistad kif definit fl-Artikolu 2 tal-Ftehim ta’ Sħubija dwar is-Sajd lill-awtorità kompetenti tas-Seychelles mill-anqas 20 jum qabel id-data tal-bidu tal-perjodu ta’ validità. 6. Fejn applikazzjoni għall-awtorizzazzjoni tas-sajd ma ġietx ippreżentata qabel il-perjodu ta' validità skont il-punt 5, sid il-bastiment jista’ jagħmel dan permezz tal-UE matul il-perjodu ta’ validità, mhux aktar minn 20 jum qabel il-bidu tal-attivitajiet tas-sajd. F'każijiet bħal dawn, is-sidien tal-bastimenti għandhom iħallsu l-ħlasijiet kollha bil-quddiem dovuti għall-perjodu ta’ validità sħiħ tal-awtorizzazzjoni tas-sajd. 7. Kull applikazzjoni għal awtorizzazzjoni tas-sajd għandha tiġi ppreżentata lill-awtorità kompetenti tas-Seychelles fuq formola mfassla skont il-mudell li jinsab fl-Appendiċi 1 u għandha tkun akkumpanjata mid-dokumenti li ġejjin: (a) irċevuta tal-ħlas bil-quddiem għall-perjodu ta' validità tal-awtorizzazzjoni tas-sajd; (b) kwalunkwe dokument jew ċertifikat ieħor meħtieġ skont ir-regoli speċifiċi applikabbli għat-tip ta’ bastiment ikkonċernat skont il-Protokoll. 8. Il-ħlas għandu jsir fil-kont mogħti mill-awtoritajiet tas-Seychelles. 9. Il-ħlasijiet għandhom jinkludu t-taxxi nazzjonali u lokali kollha ħlief għat-taxxi tal-port u l-ispejjeż tas-servizz. 10. L-awtorizzazzjonijiet tas-sajd għall-bastimenti kollha għandhom jinħarġu lis-sidien tal-bastimenti jew lill-aġenti tagħhom, fi żmien 15-il jum wara li jkunu waslu d-dokumenti kollha li jissemmew fil-punt 7 mill-awtorità kompetenti tas-Seychelles. Għandha tintbagħat kopja ta’ dawn l-awtorizzazzjonijiet tas-sajd lid-Delegazzjoni tal-Unjoni Ewropea responsabbli għas-Seychelles. 11. Awtorizzazzjoni tas-sajd għandha tinħareġ għal bastiment speċifiku u ma għandhiex tkun trasferibbli jekk mhux għal raġuni ta’ forza maġġuri, kif imsemmi fil-punt 12 hawn taħt. 12. Meta wieħed ikollu prova ta’ forza maġġuri, fuq talba tal-Unjoni Ewropea, l-awtorizzazzjoni tas-sajd ta’ bastiment tista’ tiġi ttrasferita lejn bastiment eliġibbli ieħor b'karatteristiċi simili, għall-perjodu ta’ żmien li jkun fadal mill-validità tagħha, mingħajr il-bżonn ta' ħlas addizzjonali. Madankollu, għall-bastimenti li jistadu bil-konzijiet, jekk it-tunnellaġġ gross reġistrat (GRT) tal-bastiment li qed jieħu post l-ewwel bastiment ikun ogħla, id-differenza fil-ħlas għandha titħallas pro rata temporis. 13. Sid l-ewwel bastiment, jew l-aġent tiegħu, għandu jagħti lura l-awtorizzazzjoni tas-sajd imħassra lill-awtorità kompetenti tas-Seychelles permezz tad-Delegazzjoni tal-Unjoni Ewropea responsabbli għas-Seychelles. 14. Id-data tad-dħul fis-seħħ tal-awtorizzazzjoni tas-sajd il-ġdida tkun dik ta’ meta sid il-bastiment jagħti lura l-awtorizzazzjoni tas-sajd imħassra lill-awtorità kompetenti tas-Seychelles. Id-Delegazzjoni tal-Unjoni Ewropea responsabbli għas-Seychelles għandha tiġi infurmata dwar it-trasferiment tal-awtorizzazzjoni tas-sajd. 15. L-awtorizzazzjoni tas-sajd għandha tinżamm abbord il-bastiment f'kull ħin, minkejja d-dispożizzjonijiet tal-Kapitolu VII - Il-Kontroll - il-punt 1, ta' dan l-Anness. Taqsima 2 Il-kundizzjonijiet tal-awtorizzazzjoni għas-sajd – it-tariffi u l-ħlasijiet bil-quddiem 1. Awtorizzazzjoni tas-sajd hija valida għal sena, mid-data tal-bidu tal-applikazzjoni provviżorja tal-Protokoll, u tista' tiġġedded suġġett għas-sodisfazzjon sħiħ tal-kundizzjonijiet tal-applikazzjoni kif stipulati fit-Taqsima 1 hawn fuq. 2. It-tariffi li jridu jitħallsu minn sid il-bastiment għandhom jiġu kkalkulati abbażi tar-rata li ġejja għal kull tunnellata ta' ħut maqbud: Għall-ewwel sena tal-applikazzjoni tal-Protokoll, EUR 55 għal kull tunnellata; Għat-tieni sena tal-applikazzjoni tal-Protokoll, EUR 60 għal kull tunnellata; Għat-tielet sena tal-applikazzjoni tal-Protokoll, EUR 65 għal kull tunnellata; Għar-raba' u l-ħames sena tal-applikazzjoni tal-Protokoll, EUR 70 għal kull tunnellata; Għas-sitt sena tal-applikazzjoni tal-Protokoll, EUR 75 għal kull tunnellata; 3. It-tariffa annwali mħallsa bil-quddiem li trid titħallas mis-sidien tal-bastimenti fi żmien l-applikazzjoni għall-awtorizzazzjoni tas-sajd li trid tinħareġ mill-awtoritajiet tas-Seychelles, għandha tkun kif ġej: a. Il-bastimenti bit-tartarun għas-sajd tat-tonn Għall-ewwel sena tal-applikazzjoni tal-Protokoll, il-ħlas bil-quddiem għandu jkun ta' EUR 38 500, li huwa l-ekwivalenti ta' EUR 55 għal kull tunnellata għal 700 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għat-tieni sena tal-applikazzjoni tal-Protokoll, il-ħlas bil-quddiem għandu jkun ta' EUR 42 000, li huwa l-ekwivalenti ta' EUR 60 għal kull tunnellata għal 700 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għat-tielet sena tal-applikazzjoni tal-Protokoll, il-ħlas bil-quddiem għandu jkun ta' EUR 45 500, li huwa l-ekwivalenti ta' EUR 65 għal kull tunnellata għal 700 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għar-raba' u l-ħames sena tal-applikazzjoni tal-Protokoll, il-ħlas bil-quddiem għandu jkun ta' EUR 49 000, li huwa l-ekwivalenti ta' EUR 70 għal kull tunnellata għal 700 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għas-sitt sena tal-applikazzjoni tal-Protokoll, il-ħlas bil-quddiem għandu jkun ta' EUR 52 500, li huwa l-ekwivalenti ta' EUR 75 għal kull tunnellata għal 700 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. b. Il-bastimenti li jistadu bil-konzijiet (aktar minn 250 GRT) Għall-ewwel sena tal-applikazzjoni tal-Protokoll, il-ħlas bil-quddiem għandu jkun ta' EUR 6 600, li huwa l-ekwivalenti ta' EUR 55 għal kull tunnellata għal 120 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għat-tieni sena tal-applikazzjoni tal-Protokoll, il-ħlas bil-quddiem għandu jkun ta' EUR 7 200, li huwa l-ekwivalenti ta' EUR 60 għal kull tunnellata għal 120 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għat-tielet sena tal-applikazzjoni tal-Protokoll, il-ħlas bil-quddiem għandu jkun ta' EUR 7 800, li huwa l-ekwivalenti ta' EUR 65 għal kull tunnellata għal 120 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għar-raba' u l-ħames sena tal-applikazzjoni tal-Protokoll, il-ħlas bil-quddiem għandu jkun ta' EUR 8 400, li huwa l-ekwivalenti ta' EUR 70 għal kull tunnellata għal 120 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għas-sitt sena tal-applikazzjoni tal-Protokoll, il-ħlas bil-quddiem għandu jkun ta' EUR 9 000, li huwa l-ekwivalenti ta' EUR 75 għal kull tunnellata għal 120 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. c. Il-bastimenti li jistadu bil-konzijiet (inqas minn 250 GRT) Għall-ewwel sena tal-applikazzjoni tal-Protokoll, il-ħlas bil-quddiem għandu jkun ta' EUR 4 950, li huwa l-ekwivalenti ta' EUR 55 għal kull tunnellata għal 90 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għat-tieni sena tal-applikazzjoni tal-Protokoll, il-ħlas bil-quddiem għandu jkun ta' EUR 5 400, li huwa l-ekwivalenti ta' EUR 60 għal kull tunnellata għal 90 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għat-tielet sena tal-applikazzjoni tal-Protokoll, il-ħlas bil-quddiem għandu jkun ta' EUR 5 850, li huwa l-ekwivalenti ta' EUR 65 għal kull tunnellata għal 90 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għar-raba' u l-ħames sena tal-applikazzjoni tal-Protokoll, il-ħlas bil-quddiem għandu jkun ta' EUR 6 300, li huwa l-ekwivalenti ta' EUR 70 għal kull tunnellata għal 90 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. Għas-sitt sena tal-applikazzjoni tal-Protokoll, il-ħlas bil-quddiem għandu jkun ta' EUR 6 750, li huwa l-ekwivalenti ta' EUR 75 għal kull tunnellata għal 90 tunnellata ta' tonn u ta' speċijiet oħra simili għat-tonn fiż-Żoni tas-Sajd tas-Seychelles. 4. F’ċirkustanzi eċċezzjonali relatati mal-piraterija li huma ta' riskju kbir għas-sigurtà tal-bastimenti li joperaw taħt il-Ftehim ta' Sħubija dwar is-Sajd u li jisfurzawhom sabiex iħallu l-Oċean Indjan, iż-żewġ Partijiet għandhom janalizzaw il-possibbiltà li japplikaw ħlas pro rata temporis, abbażi ta' każ b'każ, fuq talbiet individwali mis-sidien tal-bastimenti mibgħuta permezz tal-Kummissjoni Ewropea. 5. L-awtoritajiet tas-Seychelles għandhom ifasslu dikjarazzjoni tal-ħlasijiet li għandhom jitħallsu fir-rigward tas-sena kalendarja ta’ qabel abbażi tad-dikjarazzjonijiet tal-qbid ippreżentati mill-bastimenti tal-Unjoni Ewropea u informazzjoni oħra fil-pussess tal-awtoritajiet tas-Seychelles. 6. Id-dikjarazzjoni għandha tintbagħat lill-Kummissjoni qabel il-31 ta’ Marzu ta’ dik is-sena. Il-Kummissjoni għandha tittrażmettiha qabel il-15 ta’ April fl-istess ħin lis-sidien tal-bastimenti u lill-awtoritajiet nazzjonali tal-Istati Membri kkonċernati. 7. Fejn is-sidien tal-bastimenti ma jaqblux mad-dikjarazzjoni ppreżentata mill-awtoritajiet tas-Seychelles, dawn jistgħu jikkonsultaw mal-istituti xjentifiċi kompetenti għall-verifika tal-istatistika dwar il-qbid, bħall-IRD (Institut de Recherche pour le Développement), l-IEO (Instituto Español de Oceanografia) u l-IPIMAR (Instituto de Investigação das Pescas e do Mar), u wara jiddiskutu flimkien mal-awtorijtajiet kompetenti tas-Seychelles, li għandhom jinfurmaw lill-Kummissjoni f'dak ir-rigward, biex tiġi stabbilita dikjarazzjoni definittiva qabel il-31 ta’ Mejju ta’ dik is-sena. Fl-assenza ta’ osservazzjonijiet min-naħa tas-sidien tal-bastimenti sa din id-data, id-dikjarazzjoni ppreżentata mill-awtoritajiet tas-Seychelles għandha titqies bħala dik finali. Jekk il-prospett finali huwa inqas mill-ammont tal-ħlas bil-quddiem li jissemma fil- paragrafu 2, il-bilanċ ma jkunx jista’ jinġabar lura mill-proprjetarju. Taqsima 3 Il-bastimenti ta’ forniment 1. Il-bastimenti ta’ forniment li jappoġġaw il-bastimenti tas-sajd tal-UE li joperaw taħt dan il-Protokoll għandhom ikunu suġġetti għall-istess dispożizzjonijiet, ħlasijiet u kundizzjonijiet kif inhu applikabbli għall-bastimenti oħrajn skont il-liġijiet miktuba tas-Seychelles. F'każ ta' xi bidla fid-dispożizzjonijiet, fit-tariffi u fil-kundizzjonijiet, is-Seychelles għandu jinforma lill-Kummissjoni Ewropea dwar din il-bidla qabel ma din tidħol fis-seħħ. 2. Il-bastimenti ta’ forniment li jtajru l-bandiera ta’ Stat Membru tal-Unjoni Ewropea għandhom ikunu suġġetti għall-istess proċeduri li jiggvernaw it-trażmissjoni tal-applikazzjonijiet għall-awtorizzazzjoni tas-sajd kif deskritt fit-Taqsima 1 hawn fuq, safejn ikun applikabbli għalihom. Kapitolu II – Iż-Żoni tas-Sajd 1. Iż-żoni tas-sajd huma ddefiniti bħala ż-Żona Ekonomika Esklussiva tas-Seychelles bl-eċċezzjoni taż-żoni ristretti jew projbiti. Il-koordinati ġeografiċi taż-Żona Ekonomika Esklussiva tas-Seychelles u ż-żoni ristretti jew projbiti huma elenkati fl-Appendiċi 2. 2. Sabiex jiġi evitat kull effett negattiv fuq is-sajd fuq skala żgħira fl-ilmijiet tas-Seychelles, il-bastimenti tal-Unjoni Ewropea ma għandhomx jiġu awtorizzati fiż-żoni ddefiniti bħala ristretti jew projbiti mil-leġiżlazzjoni tas-Seychelles kif iddefiniti fil-punt 2 tal-Appendiċi 2, li l-pożizzjoni ġeografika tagħhom għandha tkun ikkomunikata lir-rappreżentanti tas-sidien tal-bastimenti jew lill-aġenti tagħhom. Kapitolu III – Il-monitoraġġ Taqsima 1 Ir-reġistrazzjoni tal-qbid 1. Il-bastimenti kollha awtorizzati li jistadu fl-ilmijiet tas-Seychelles skont il-Ftehim ta' Sħubija dwar is-Sajd għandhom ikunu obbligati li jikkomunikaw il-qbid tagħhom lill-awtorità kompetenti tas-Seychelles bil-mod li ġej, sakemm iż-żewġ Partijiet jimplimentaw is-Sistema ta' Rappurtar Elettroniku tal-qbid li tissejjaħ ERS: 1.1 Il-bastimenti tal-Unjoni Ewropea liċenzjati biex jistadu fl-ilmijiet tas-Seychelles għandhom kuljum jimlew formola tad-dikjarazzjoni tal-qbid kif stabbilit fl-Appendiċijiet 3 u 4, għal kull vjaġġ li jagħmlu fl-ilmijiet tas-Seychelles. Fl-assenza ta' qbid, il-formola xorta għandha timtela. Il-formola għandha timtela b'mod leġibbli u ffirmata mill-kaptan tal-bastiment jew mir-rappreżentant tiegħu. 1.2 Waqt li jkunu fl-ilmijiet tas-Seychelles, il-bastimenti tal-UE għandhom jirrappurtaw lill-awtorità kompetenti tas-Seychelles, kull tliet (3) ijiem, l-informazzjoni meħtieġa fil-format previst fl-Appendiċi 5. 1.3 Safejn għandha x’taqsam il-preżentazzjoni tad-dikjarazzjoni tal-formoli tal-qbid imsemmija fil-punti 1.1 u 1.3, il-bastimenti tal-Unjoni Ewropea għandhom: – f'każ li jidħlu f'Port Victoria, iressqu l-formoli mimlijin lill-awtoritajiet tas-Seychelles fi żmien ħamest (5) ijiem minn meta jaslu, jew ikun xi jkun il-każ qabel ma jitilqu mill-port, liema minnhom tiġri l-ewwel; – f'kull każ ieħor, jibagħtu l-formoli mimlijin lill-awtoritajiet tas-Seychelles fi żmien erbatax-il (14) jum mill-wasla f'kull port ieħor għajr Port Victoria. 1.4 Għandhom jintbagħtu kopji ta’ dawn il-formoli tad-dikjarazzjonijiet tal-qbid fl-istess ħin lill-istituti xjentifiċi msemmija fil-punt 6, Taqsima 2 tal-Kapitolu I, fl-istess qafas ta’ żmien kif previst fil-punt 1.2 hawn fuq. 2. Il-kliem “Barra mill-ilmijiet tas-Seychelles” għandhom jinkitbu fil-formola tad-dikjarazzjoni tal-qbid imsemmija hawn fuq fir-rigward tal-perjodi li matulhom il-bastiment ma jkunx fiż-żoni tas-sajd tas-Seychelles. 3. Iż-żewġ Partijiet għandhom jagħmlu ħilithom biex mill-1 ta' Ġunju 2014 jimplimentaw sistema għall-iskambju elettroniku tal-qbid u tar-rappurtar ta' dejta relatata mal-attivitajiet tas-sajd tal-bastimenti tal-UE fl-ilmijiet tas-Seychelles, kif iddefinita fil-linji gwida tal-Appendiċi 6. 4. Hekk kif is-sistema elettronika tad-dikjarazzjoni tal-qbid tiġi implimentata u fil-każ ta’ problemi tekniċi jew ta’ funzjonament ħażin tas-sistema, id-dikjarazzjonijiet tal-qbid għandhom isiru skont il-punt 1 hawn fuq. Taqsima 2 Il-komunikazzjoni dwar il-qbid: id-dħul fl-ilmijiet tas-Seychelles u l-ħruġ minnhom 1. Għall-finijiet ta’ dan l-Anness, it-tul ta' żmien ta' vjaġġ ta' bastiment tal-Unjoni Ewropea huwa ddefinit kif ġej: – jew il-perjodu bejn id-dħul tal-bastiment fl-ilmijiet tas-Seychelles u l-ħruġ minnhom; – jew il-perjodu bejn id-dħul tal-bastiment fl-ilmijiet tas-Seychelles u t-trażbord; – jew il-perjodu bejn id-dħul tal-bastiment fl-ilmijiet tas-Seychelles u l-ħatt l-art tal-qbid fis-Seychelles. 2. Il-bastimenti tal-Unjoni Ewropea għandhom jinnotifikaw lill-awtoritajiet tas-Seychelles mill-inqas sitt (6) sigħat bil-quddiem bil-ħsieb tagħhom li jidħlu fl-ilmijiet tas-Seychelles jew joħorġu minnhom u kull tlett ijiem matul l-attivitajiet tas-sajd tagħhom fl-ilmijiet tas-Seychelles bil-qbid tagħhom matul dan il-perjodu. 3. Meta jkunu qed jinnotifikaw id-dħul/il-ħruġ, il-bastimenti għandhom jikkomunikaw ukoll il-pożizzjoni tagħhom fil-ħin tal-komunikazzjoni u l-volum u l-ispeċijiet fil-qbid miżmuma abbord. Dawn il-komunikazzjonijiet għandhom isiru skont il-format stabbilit fl-Appendiċi 5, bil-feks jew bil-posta elettronika, lill-indirizzi indikati. 4. L-awtoritajiet tas-sajd jistgħu jeżentaw il-bastimenti tas-sajd bil-konzijiet tal-wiċċ li ma jkollhomx l-apparat adattat ta' komunikazzjoni mill-obbligu li jirrappurtaw fil-format tal-Appendiċi 4 imsemmi fil-paragrafu ta' qabel u jibdluh b'komunikazzjoni bir-radju permezz tal-frekwenza tar-radju msemmija fil-punt 3 tal-Appendiċi 7. 5. Il-bastimenti tal-Unjoni Ewropea li jinstabu jistadu mingħajr ma jkunu infurmaw lill-awtoritajiet kompetenti tas-Seychelles għandhom jitqiesu bħala bastimenti mingħajr awtorizzazzjoni tas-sajd. F'każijiet bħal dawn għandhom japplikaw is-sanzjonijiet previsti fil-punt 1.1, tal-Kapitolu XIII. Taqsima 3 Il-ħatt l-art 1. Il-port magħżul għall-attivitajiet ta' ħatt l-art fis-Seychelles huwa Victoria, Mahé. 2. Il-bastimenti li jixtiequ jħottu l-art il-qbid tagħhom fil-portijiet magħżula tas-Seychelles għandhom jinnotifikaw l-informazzjoni li ġejja lill-awtorità kompetenti tas-Seychelles mill-anqas 24 siegħa qabel: (a) il-port tal-ħatt l-art; (b) l-isem u l-IRCS tal-bastiment tas-sajd li se jħott l-art; (c) id-data u l-ħin tal-ħatt l-art; (d) il-kwantità f'Kg, imqarrba sal-eqreb 100 Kg, skont l-ispeċijiet li jridu jinħattu l-art; (e) il-preżentazzjoni tal-formola tal-prodott. 3. Il-ħatt l-art għandu jitqies bħala ħruġ mill-ilmijiet tas-Seychelles kif iddefinit fit-Taqsima 2.1. Għalhekk, il-bastimenti jridu jippreżentaw id-Dikjarazzjonijiet tal-Ħatt tagħhom lill-awtoritajiet kompetenti tas-Seychelles, sa mhux aktar tard minn erbgħa u għoxrin (24) siegħa wara li jitlesta l-ħatt, jew ikun xi jkun il-każ qabel ma l-bastiment donatur jitlaq mill-port, liema minnhom tiġri l-ewwel. 4. Il-bastimenti bit-tartarun għas-sajd tat-tonn għandhom jagħmlu ħilithom biex ifornu t-tonn lill-industrija tal-preservazzjoni tat-tonn f’laned tas-Seychelles u/jew lill-industrija lokali, bi prezzijiet tas-suq internazzjonali. 5. Il-bastimenti bit-tartarun għas-sajd tat-tonn li jħottu f'Port Victoria għandhom jagħmlu ħilithom biex jagħmlu l-qbid inċidentali tagħhom disponibbli lokalment bi prezz tas-suq lokali. Taqsima 4 It-trażbord 1. Il-bastimenti kollha li jixtiequ jittrażbordaw il-qbid tagħhom fl-ilmijiet tas-Seychelles għandhom jagħmlu dan biss fil-portijiet tas-Seychelles. It-trażbord fuq il-baħar huwa pprojbit u kwalunkwe persuna li tikser din id-dispożizzjoni għandha teħel il-pieni previsti mil-liġi tas-Seychelles. 2. Is-sidien tal-bastimenti jew l-aġenti tagħhom iridu jinnotifikaw l-informazzjoni li ġejja lill-awtorità kompetenti tas-Seychelles mill-inqas 24 siegħa qabel: (a) il-port jew iż-żona ta' trażbord fejn se sseħħ l-operazzjoni; (b) l-isem u l-IRCS (kodiċi internazzjonali tar-radju) tal-bastimenti tas-sajd donatur; (c) l-isem u l-IRCS tal-bastiment tas-sajd riċevitur u/jew refriġerat; (d) id-data u l-ħin tat-trażbord; (e) il-kwantità f'Kg, imqarrba sal-eqreb 100 Kg, skont l-ispeċijiet li jridu jiġu ttrażbordati; (f) il-preżentazzjoni tal-formola tal-prodott. 3. It-trażbord għandu jitqies bħala ħruġ mill-ilmijiet tas-Seychelles kif iddefinit fit-Taqsima 2.1. Il-bastimenti għandhom jippreżentaw id-dikjarazzjonijiet tal-qbid tagħhom lill-awtoritajiet kompetenti tas-Seychelles, sa mhux aktar tard minn erbgħa u għoxrin (24) siegħa wara li jitlesta t-trażbord, jew ikun xi jkun il-każ qabel ma l-bastiment donatur jitlaq mill-port, liema minnhom tiġri l-ewwel. Taqsima 5 Is-Sistema ta' Monitoraġġ tal-Bastimenti (VMS) Fi-rigward tas-Sistema ta' Monitoraġġ tal-Bastimenti, il-bastimenti kollha tas-sajd tal-UE li jistadu, jew li biħsiebhom jistadu, fiż-żoni tas-sajd fiż-Żona Ekonomika Esklussiva tas-Seychelles skont dan il-Ftehim, għandhom jikkonformaw mad-dispożizzjonijiet kollha fl-Appendiċi 8. Kaptolu IV – L-Imbark tal-baħrin 1. Kull bastiment bit-tartarun għas-sajd tat-tonn matul il-vjaġġ tiegħu fl-ilmijiet tas-Seychelles għandu jimbarka mill-inqas żewġ baħrin mis-Seychelles magħżula mill-aġent tal-bastiment, bi ftehim ma' sid il-bastiment, mill-ismijiet fuq lista ppreżentata mill-awtorità kompetenti tas-Seychelles. Il-Linji Gwida għall-Impjegar ta' Baħrin mis-Seychelles fuq il-Bastimenti tal-UE huma pprovduti fl-Appendiċi 9. 2. Fid-data tad-dħul fis-seħħ tal-Protokoll u kull sena wara dan, l-awtorità kompetenti għandha tipprovdi lis-sidien tal-bastimenti jew lill-aġenti tagħhom b'kopja tal-lista ta' baħrin ikkwalifikati magħżula mis-Seychelles. L-awtorità kompetenti għandha minnufih u mhux iktar tard minn 48 siegħa wara, tinnotifika lis-sidien tal-bastimenti jew lill-aġenti tagħhom dwar kwalunkwe modifika li ssir f'din il-lista. Jekk sid il-bastiment jew l-aġent ma jkunx jista' jqabbad baħrin ikkwalifikati, il-bastiment jinħeles minn dan l-obbligu u mill-obbligi assoċjati previsti skont dan il-Kapitolu, partikolarment il-paragrafu 10 ta' hawn taħt. 3. Meta jkun possibbli, is-sidien tal-bastimenti għandhom jagħmlu ħilithom biex itellgħu abbord 2 apprentisti minflok l-obbligu msemmi hawn fuq fir-rigward tal-imbark ta' 2 baħrin mis-Seychelles. Iż-żewġ apprentisti kkwalifikati jistgħu jintagħżlu mill-aġent tal-bastiment, bi ftehim ma' sid il-bastiment, mill-ismijiet fuq lista ppreżentata mill-awtorità kompetenti tas-Seychelles. 4. Is-sidien tal-bastimenti għandhom jagħmlu ħilithom biex jimbarkaw aktar baħrin mis-Seychelles. 5. Is-sid tal-bastiment jew l-aġent tiegħu għandu jinforma lill-awtorità kompetenti tas-Seychelles bl-ismijiet u bid-dettalji tal-baħrin mis-Seychelles li jistgħu jiġu imbarkati abbord il-bastiment ikkonċernat, u jsemmi l-pożizzjoni tagħhom fil-lista tal-ekwipaġġ. 6. Id-Dikjarazzjoni dwar il-Prinċipji u d-Drittijiet Fundamentali fuq ix-Xogħol tal-Organizzazzjoni Dinjija tax-Xogħol għandha tapplika bħala dritt għall-baħrin imbarkati fuq il-bastimenti tal-UE. B’mod partikolari din tirrigwarda d-dritt ta’ assoċjazzjoni u tal-għarfien effettiv tad-dritt għan-negozjar kollettiv tal-ħaddiema u l-eliminazzjoni tad-diskriminazzjoni fil-qasam tal-impjiegi u tal-professjonijiet. 7. F'każ li l-baħrin tas-Seychelles jiġu imbarkati, il-kuntratti ta' impjieg għandhom jitfasslu bejn l-aġent(i) tas-sidien tal-bastimenti u l-baħrin u/jew it-trejdjunjins tagħhom jew ir-rappreżentanti tagħhom b'konsultazzjoni mal-awtoritajiet kompetenti tas-Seychelles. Dawn il-kuntratti għandhom jiggarantixxu lill-baħrin il-kopertura tas-sigurtà soċjali applikabbli għalihom, li tinkludi l-assigurazzjoni tal-ħajja, l-assigurazzjoni f'każ ta' mard u aċċidenti, il-benefiċċji tal-pensjoni, kif ukoll is-salarju bażiku li jrid jitħallas skont id-dispożizzjonijiet ta' dan il-Kapitolu. Għandha tingħata kopja tal-kuntratt lill-firmatarji. 8. F'każ li l-baħrin tas-Seychelles jiġu imbarkati, il-pagi tagħhom għandhom jitħallsu mis-sidien tal-bastimenti. Il-kundizzjonijiet bażiċi tas-salarju, jiġifieri s-salarju minimu qabel ma jiżdiedu l-bonuses, mogħtija lill-baħrin tas-Seychelles għandhom jiġu stabbiliti skont il-leġiżlazzjoni tas-Seychelles jew l-istandard minumu stabbilit mill-ILO (Organizzazzjoni Internazzjonali tax-Xogħol). Is-salarju bażiku minimu ma għandux ikun inqas minn dawk applikabbli għal ekwipaġġi mis-Seychelles li qed iwettqu dmirijiet simili u fl-ebda ċirkostanza ma għandujkun inqas mill-istandards tal-ILO. 9. Għall-finijiet tal-infurzar u l-applikazzjoni tal-liġi tax-xogħol tas-Seychelles, l-aġent tas-sid tal-bastiment għandu jitqies bħala r-rappreżentant lokali ta' sid il-bastiment. Il-kuntratt konkluż bejn l-aġent u l-baħrin għandu jinkludi wkoll il-kundizzjonijiet għar-ripatrijazzjoni u l-benefiċċju tal-pensjoni applikabbli għalihom. 10. Il-baħrin kollha impjegati abbord il-bastimenti tal-Unjoni Ewropea għandhom jirrapportaw għand il-kaptan tal-bastiment magħżul fil-jum ta' qabel id-data proposta għall-imbark tagħhom. Jekk il-baħri ma jkunx preżenti fid-data u l-ħin previsti għall-imbarkazzjoni, sid il-bastiment jinħeles awtomatikament mill-obbligu tal-imbarkazzjoni ta’ dak il-baħri. 11. Fejn l-għadd ta’ baħrin ikkwalifikati jew ta' apprentisti mis-Seychelles abbord bastimenti bit-tartarun għas-sajd tat-tonn ma jilħaqx il-livell minimu kif previst fil-paragrafu 1 għal raġunijiet oħra minbarra dawk imsemmija fil-paragrafu 9, kull sid tal-bastiment għandu l-obbligu li jħallas ammount b'rata fissa ekwivalenti għal ċifra bbażata fuq l-għadd ta' ġranet li l-flotta tiegħu operat fl-ilmijiet tas-Seychelles, bit-teħid tad-dħul tal-ewwel bastiment u l-ħruġ tal-aħħar wieħed bħala referenza, immultiplikat bl-ammont ta' kull ġurnata li huwa ffissat għal EUR 20. L-ammont b’rata fissa għandu jitħallas lill-awtoritajiet tas-Seychelles mhux aktar tard minn 90 ġurnata minn tmiem il-perjodu ta' validità tal-awtorizzazzjoni tas-sajd. Kapitolu V – L-Osservaturi 1. Iż-żewġ Partijiet jirrikonoxxu l-importanza li jirrispettaw l-obbligi tar-Riżoluzzjoni 11/04 tal-IOTC fir-rigward tal-Programm tal-Osservatur Xjentifiku. 2. Għall-finijiet ta' konformità, id-dispożizzjonijiet għall-osservaturi huma kif ġej, għajr fil-każ ta' limitazzjoni ta' spazju minħabba rekwiżiti ta' sigurtà: 2.1 Il-bastimenti awtorizzati li jistadu fl-ilmijiet tas-Seychelles skont il-Ftehim ta’ Sħubija dwar is-Sajd għandhom itellgħu abbord l-osservaturi magħżula mill-awtoritajiet tas-Seychelles skont it-termini stabbiliti hawn taħt. 2.1.1 Il-bastimenti tas-sajd tal-Unjoni Ewropea għandhom, fuq talba tal-awtoritajiet tas-Seychelles, itellgħu osservatur wieħed abbord, jekk ikun possibbli, fil-kuntest tal-programm ta' osservazzjoni reġjonali. 2.1.2 L-awtoritajiet tas-Seychelles għandhom ifasslu lista tal-bastimenti magħżula biex itellgħu osservatur abbord, kif ukoll lista tal-osservaturi maħtura biex jittellgħu abbord. Dawn il-listi għandhom jinżammu aġġornati. Il-listi għandhom jiġu kkomunikati lill-Kummissjoni Ewropea hekk kif jiġu mfassla u mbagħad kull tliet xhur fir-rigward tal-aġġornament tagħhom. 2.1.3 L-awtoritajiet tas-Seychelles għandhom jinfurmaw lis-sidien ikkonċernati, jew lill-aġenti tagħhom, bl-isem tal-osservatur maħtur li għandu jittella’ abbord il-bastiment tagħhom mhux aktar tard minn 15-il jum qabel id-data li fiha huwa ppjanat li jimbarka l-osservatur. 3. Iż-żmien li l-osservatturi jqattgħu abbord għandu jkun iffissat mill-awtoritajiet tas-Seychelles iżda, bħala regola ġenerali, dan iż-żmien ma għandux ikun iktar minn dak meħtieġ biex dawn iwettqu dmirijiethom, sakemm l-osservatur ma jkunx maħtur fil-kuntest tal-Programmi tal-Osservatur reġjonali fejn huwa/hija jista'/tista' ddum abbord biex iwettaq/twettaq dmirijietu/dmirijietha fil-kuntest tal-Programm. L-awtoritajiet tas-Seychelles għandhom jinfurmaw lis-sidien tal-bastimenti jew lill-aġenti tagħhom b'dan meta jinnotifikawhom bl-isem tal-osservatur maħtur sabiex jiġi imbarkat fuq il-bastiment ikkonċernat. 4. Il-kundizzjonijiet biex l-osservaturi jittellgħu abbord għandhom jiġu miftiehma bejn is-sidien tal-bastimenti jew l-aġent tagħhom u l-awtoritajiet tas-Seychelles wara n-notifika tal-lista tal-bastimenti magħżula. 5. Is-sidien tal-bastimenti kkonċernati għandhom jinfurmaw, fi żmien ġimagħtejn u b’avviż minn qabel ta’ għaxart ijiem, f’liema port tas-Seychelles u f’liema dati beħsiebhom itellgħu lill-osservaturi abbord. 6. Fejn l-osservaturi jittellgħu abbord f’port barrani, l-ispejjeż tagħhom tal-ivvjaġġar iridu jitħallsu minn sid il-bastiment. Jekk bastiment li jkollu abbord osservatur (jew tnejn) tas-Seychelles joħroġ mill-ilmijiet tas-Seychelles, għandha tittieħed kull miżura sabiex jiġi żgurat ir-ritorn tal-osservatur f'pajjiżu kemm jista' jkun malajr, bl-ispejjeż imħallsa minn sid il-bastiment. 7. Jekk l-osservatur ma jkunx preżenti fil-ħin u fil-post miftiehem u matul it-tnax-il siegħa wara l-ħin miftiehem, is-sidien tal-bastimenti ma jibqgħux obbligati li jtellgħu lill-osservatur abbord. 8. L-osservaturi għandhom jiġu ttrattati bħala uffiċjali. Huma għandhom iwettqu l-kompiti li ġejjin: 8.1 josservaw l-attivitajiet tas-sajd tal-bastimenti; 8.2 jivverifikaw il-pożizzjoni tal-bastimenti involuti fl-operazzjonijiet tas-sajd; 8.3 jinnotaw l-irkaptu użat; 8.4 jivverifikaw id-dejta dwar il-qbid li sar fl-ilmijiet tas-Seychelles irreġistrata fuq il-ġurnal ta’ abbord; 8.5 jivverifikaw il-perċentwal tal-qbid inċidentali u jagħmlu stima tal-kwantità tal-ħut mormi lura; 8.6 jirrapportaw id-dejta dwar is-sajd darba fil-ġimgħa bil-feks jew bil-posta elettronika jew b’mezz ieħor ta’ komunikazzjoni, inkluża l-kwantità ta’ qbid u ta’ qbid inċidentali mtella’ abbord mill-ilmijiet tas-Seychelles. 9. Il-kaptani tal-bastimenti għandhom jagħmlu dak kollu li hu prattiku b’mod raġonevoli biex jiżguraw is-sikurezza fiżika u l-benesseri tal-osservaturi waqt li dawn ikunu abbord. 10. Bl-istess mod, safejn huwa possibbli, għandhom jiġu offruti kull faċilità meħtieġa biex iwettqu dmirijiethom. Il-kaptan għandu jagħtihom aċċess għall-mezzi ta’ komunikazzjoni meħtieġa biex ikunu jistgħu jwettqu dmirijiethom, għad-dokumenti li jikkonċernaw direttament l-attivitajiet tas-sajd tal-bastiment, inkluż, b’mod partikolari, il-ġurnal ta’ abbord u l-ġurnal fejn tkun irreġistrata l-informazzjoni dwar in-navigazzjoni u għal dawk il-partijiet tal-bastiment meħtieġa biex ikun faċilitat l-eżerċizzju ta’ ħidmiethom bħala osservaturi. 11. Waqt li jkunu abbord, l-osservaturi għandhom: 11.1 jieħdu l-miżuri xierqa kollha biex jiżguraw li l-kundizzjonijiet tal-imbark u tal-preżenza tagħhom fuq il-bastiment ma jwaqqfux jew ma jfixklux l-operazzjonijiet tas-sajd, 11.2 jirrispettaw il-materjal u l-irkaptu li jinsabu abbord, kif ukoll il-kunfidenzjalità ta’ kull dokument li jappartjeni lill-bastiment. 12. Fi tmiem il-perjodu ta’ osservazzjoni u qabel ma jitilqu minn fuq il-bastiment, l-osservaturi għandhom ifasslu rapport tal-attivitajiet sabiex jintbagħat lill-awtoritajiet kompetenti tas-Seychelles b’kopja lill-Kummissjoni Ewropea, li għandu jkun iffirmat mill-osservaturi. Kopja tar-rapport għandha tingħata lill-kaptan tal-bastiment mal-iżbark tal-osservaturi. 13. Is-sidien tal-bastimenti għandhom iħallsu l-ispejjeż tal-akkomodazzjoni tal-osservaturi bl-istess kundizzjonijiet tal-uffiċjali tal-bastiment. 14. Is-salarju u t-taxxi applikabbli tal-osservaturi għandhom jitħallsu mill-awtoritajiet kompetenti tas-Seychelles. Kapitolu VI – L-irkaptu tal-Port u l-Użu tal-Provvisti u tas-Servizzi Il-bastimenti tal-Unjoni Ewropea għandhom jagħmlu ħilithom biex jiksbu l-provvisti u s-servizzi kollha meħtieġa għall-operazzjonijiet tagħhom fis-Seychelles. L-awtoritajiet tas-Seychelles għandhom jistabbilixxu, bi ftehim mas-sidien tal-bastimenti, il-kundizzjonijiet biex jintuża l-irkaptu tal-port u, jekk ikun meħtieġ, il-provvisti u s-servizzi. Kapitolu VII – Il-kontroll Il-bastimenti għandhom jikkonformaw mal-liġijiet miktuba tas-Seychelles dwar l-irkaptu tas-sajd u l-ispeċifikazzjonijiet tekniċi tagħhom u l-miżuri tekniċi l-oħra kollha applikabbli għall-attivitajiet tas-sajd tagħhom, kif ukoll mal-miżuri ta' konservazzjoni, ta' ġestjoni u miżuri oħra adottati mill-Kummissjoni għat-Tonn tal-Oċean Indjan. 1. Il-lista tal-bastimenti L-Unjoni Ewropea għandha żżomm lista aġġornata tal-bastimenti li nħarġitilhom awtorizzazzjoni tas-sajd skont dan il-Protokoll. Din il-lista għandha tiġi nnotifikata lill-awtoritajiet tas-Seychelles responsabbli għall-ispezzjoni tal-industriji tas-sajd, malli tkun ikkompilata u kull darba li tiġi aġġornata. 2. Il-proċeduri ta’ kontroll 2.1 Il-kaptani tal-bastimenti tas-sajd tal-Unjoni Ewropea involuti f’attivitajiet tas-sajd fl-ilmijiet tas-Seychelles għandhom jikkooperaw ma’ kwalunkwe uffiċjal tas-Seychelles awtorizzat u identifikat kif xieraq li jkun qed iwettaq spezzjoni u kontroll tal-attivitajiet tas-sajd. 2.2 Sabiex ikunu ffaċilitati proċeduri aktar sikuri ta' spezzjoni, mingħajr ħsara għad-dispożizzjonijiet tal-liġijiet miktuba tas-Seychelles, it-tlugħ abbord għandu jsir b’mod li l-pjattaforma tal-ispezzjoni u l-ispetturi jkunu jistgħu jiġu identifikati bħala uffiċjali awtorizzati tas-Seychelles. 2.3 Is-Seychelles għandu jpoġġi għad-dispożizzjoni tal-Unjoni Ewropea, lista bil-pjattaformi ta' spezzjoni użati għal spezzjonijiet tal-baħar f'konformità mar-rakkomandazzjonijiet tal-FAO UNFSA. Din il-lista għandha tinkludi, fost l-oħrajn: · L-ismijiet tal-Bastimenti għall-Għassa tas-Sajd (FPV); · Id-dettalji tal-Bastiment tal-FPV; · Ir-ritratt tal-FPV. 2.4 Is-Seychelles jista' fuq it-talba tal-Unjoni Ewropea, jew ta' korp magħżul minnha, jippermetti li spetturi tal-UE josservaw l-attivitajiet tal-bastimenti tal-UE, inkluż it-trażbord, matul il-kontrolli li jsiru fuq l-art. 2.5 Ġaladarba l-ispezzjoni tkun lesta u r-rapport tal-ispezzjoni iffirmat mill-ispettur, ir-rapport għandu jkun disponibbli għal firma, kummenti u rimarki, jekk ikun hemm, mill-kaptan. Din il-firma ma għandhiex tippreġudika d-drittijiet tal-Partijiet fil-kuntest tal-allegati proċeduri ta' ksur. Għandha tingħata kopja tar-rapport ta’ spezzjoni lill-kaptan tal-bastiment qabel ma l-grupp ta' spezzjoni jiżbarka mill-bastiment. 2.6 Il-preżenza abbord ta’ dawn l-uffiċjali awtorizzati m'għandhiex tkun itwal miż-żmien meħtieġ għat-twettiq tad-dmirijiet tagħhom. 3. Il-kaptani tal-bastimenti tas-sajd tal-Unjoni Ewropea involuti f’operazzjonijiet ta’ ħatt l-art jew trażbord f’port tas-Seychelles għandhom jippermettu u jiffaċilitaw l-ispezzjoni ta’ operazzjonijiet bħal dawn mill-uffiċjali awtorizzati tas-Seychelles. 4. F’każ li ma jkunx hemm konformità mad-dispożizzjonijiet ta’ dan il-Kapitolu, il-Gvern tas-Seychelles jirriserva d-dritt li jissospendi l-awtorizzazzjoni tas-sajd tal-bastiment li wettaq in-nuqqas sakemm jitlestew il-formalitajiet u li japplika l-piena stabbilita fil-leġiżlazzjoni eżistenti tas-Seychelles. L-Istat Membru li tiegħu jtajjar il-bandiera l-bastiment u l-Kummissjoni Ewropea għandhom jiġu infurmati b’dan. Kapitolu VIII – L-infurzar 1. Is-sanzjonijiet (1) F’każ li jkun hemm nuqqas fl-osservanza ta' waħda mid-dispożizzjonijiet imsemmija fil-kapitoli ta' hawn fuq, il-miżuri ta' ġestjoni u ta' konservazzjoni tar-riżorsi ħajjin tal-baħar, jew il-liġijiet miktuba tas-Seychelles, għandhom ikunu suġġetti għall-pieni kif stabbilit mil-liġijiet miktuba tas-Seychelles. (2) L-Istat Membru li tiegħu jtajjar il-bandiera l-bastiment u l-Kummissjoni Ewropea għandhom jiġu infurmati minnufih u bis-sħiħ dwar kwalunkwe sanzjoni u dwar il-fatti kollha relatati mal-każ. (3) Fejn is-sanzjoni tkun taħt forma ta’ sospensjoni jew revoka ta’ awtorizzazzjoni tas-sajd, il-Kummissjoni tista’ titlob awtorizzazzjoni tas-sajd oħra, għal bastiment ta' sid ieħor, biex jieħu post l-awtorizzazzjoni tas-sajd sospiża jew revokata, għall-perjodu ta' validità li jkun fadal. 2. L-arrest u d-detenzjoni tal-bastimenti tas-sajd 3. L-awtoritajiet tas-Seychelles għandhom, fi żmien 48 siegħa, jinfurmaw minnufih lid-Delegazzjoni tal-Unjoni Ewropea responsabbli għas-Seychelles u lill-Istat li l-bastiment itajjar il-bandiera tiegħu dwar l-arrest u/jew id-detenzjoni ta’ kwalunkwe bastiment tas-sajd li jopera skont il-Ftehim ta’ Sħubija dwar is-Sajd u għandhom jittrażmettu kopja tar-rapport ta' spezzjoni dwar iċ-ċirkustanzi u r-raġunijiet li wasslu għal arrest u/jew detenzjoni. 4. Il-proċedura tal-iskambju tal-informazzjoni f'każ li jkun hemm arrest u/jew detenzjoni (1) Filwaqt li jiġu rrispettati d-dati ta' skadenza u l-proċeduri tal-proċedimenti legali kif previsti mil-liġijiet miktuba tas-Seychelles dwar l-arrest u/jew id-detenzjoni, għandha ssir laqgħa ta' konsultazzjoni, hekk kif tiġi riċevuta l-informazzjoni msemmija hawn fuq, bejn il-Kummissjoni Ewropea u l-awtoritajiet kompetenti tas-Seychelles. Jekk hu possibbli għandu jkun preżenti wkoll rappreżentant tal-Istat Membru kkonċernat. (2) Matul din il-laqgħa, il-Partijiet għandhom jiskambjaw bejniethom id-dokumentazzjoni jew l-informazzjoni kollha rilevanti li jistgħu jgħinu biex jiċċaraw iċ-ċirkustanzi tal-fatti stabbiliti. Sid il-bastiment jew l-aġent tiegħu għandhom jiġu infurmati bir-riżultat tal-laqgħa u b’kull miżura li tirriżulta mill-arrest u/jew id-detenzjoni. 5. Is-soluzzjoni tal-arrest u/jew id-detenzjoni (1) Għandu jsir attentat sabiex il-ksur preżunt jiġi solvut b’mod bonarju. Din il-proċedura għandha titlesta sa mhux aktar tard minn tlett ijiem ta' xogħol wara l-arrest u/jew id-detenzjoni, f’konformità mal-liġijiet miktuba tas-Seychelles. (2) F’każ ta’ soluzzjoni bonarja, l-ammont tal-multa għandu jiġi determinat skont il-liġijiet miktuba tas-Seychelles. Jekk soluzzjoni bonarja bħal din ma tkunx possibbli, għandhom jinbdew proċedimenti legali. (3) Il-bastiment għandu jinħeles u l-kaptan jitħalla jitlaq hekk kif l-obbligi li joħorġu mis-soluzzjoni bonarja jkunu ntlaħqu u l-proċedimenti legali jkunu tlestew. 6. Il-Kummissjoni Ewropea, permezz tad-Delegazzjoni tal-Unjoni Ewropea, għandha tinżamm infurmata b'kull proċediment mibdi u dwar il-pieni imposti. Appendiċijiet Appendiċi 1 - Formola ta' Applikazzjoni għall-Awtorizzazzjoni tas-Sajd Appendiċi 2 - Koordinati Ġeografiċi (1) Żona Ekonomika Esklussiva tas-Seychelles (2) Żoni Projbiti jew Ristretti Appendiċi 3 - Folja tal-Ġurnal ta' Abbord - Bastimenti bit-Tartarun għas-Sajd tat-Tonn Appendiċi 4 - Folja tal-Ġurnal ta' Abbord - Bastimenti tas-Sajd bil-Konzijiet Appendiċi 5 - Format tar-Rapporti tal-Komunikazzjonijiet Appendiċi 6 - Linji Gwida tal-Qafas tal-ERS (Sistema ta' Rappurtar Elettroniku) Appendiċi 7 - Dettalji ta' Kuntatt tas-Seychelles (1) Awtorità tas-Sajd tas-Seychelles (2) Awtorità tal-Liċenzji tas-Seychelles (3) Ċentru tal-Monitoraġġ tas-Sajd tas-Seychelles Appendiċi 8 - Qafas tal-VMS (Sistema ta' Monitoraġġ tal-Bastimenti) Appendiċi 9 - Linji Gwida għall-impjegar ta' Baħrin tas-Seychelles fuq bastimenti tal-UE bit-Tartarun Appendiċi 1 AWTORITÀ TAL-LIĊENZJI TAS-SEYCHELLES Applikazzjoni għal Awtorizzazzjoni ta' Sajd għal Bastiment Barrani I- APPLIKANT 1. Isem l-Applikant: ........................................................................................................................................................................ 2. Isem tal-Organizzazzjoni tal-Produtturi (OP), jew tar-rappreżentant ta' sid il-bastiment: ......................................................................................... 3. Indirizz tal-Organizzazzjoni tal-Produtturi jew tar-rappreżentant ta' sid il-bastiment: ............................................................................................................................... ........................................................................................................................................................................................................... 4. Nru tat-Telefon:.................................................... Feks: ................................... posta elettronika: …………………………………………………….…………………………… 5. Isem il-Kaptan: .............................................. Nazzjonalità: ................................... posta elettronika: ……………………………..…..……………………………… 6. Sid il-bastiment jew l-entità li tikri l-bastiment, jekk differenti mill-persuna msemmija hawn fuq:………………………………………………………….……………………………………………………… II - DETTALJI TA' IDENTIFIKAZZJONI TAL-BASTIMENT 1. Isem il-Bastiment: ....................................................................................................................................................................................... 2. Stat tal-Bandiera:………………………………………….…….……………....… Port ta' reġistrazzjoni:....................................................................................... 3. Marki Esterni: ............................. MMSI : ………….………....……….……. Nru tal-IMO:…………………..……….……… Nru tal-RFMO:…………….…………… 5. Data tar-Reġistrazzjoni tal-bandiera attwali (JJ/XX/SSSS): ......./......./......... Bandiera ta' Qabel (jekk kien hemm):……………………………………………………. 6. Post ta' kostruzzjoni: ..................................................................... Data (JJ/XX/SSSS): …...../…..../…….….. IRCS: .................................. 7. Frekwenza tas-Sejħa bir-Radju: HF: ……………………………… VHF: …………………............ Nru tat-Telefon Satellitari tal-Bastiment:………….……………….…………………… III - DETTALJI TEKNIĊI TAL-BASTIMENT 1. LAO tal-Bastiment (mts): .................................... BOA (mts): ................................... GT: …………………….……….…… T Nett:…..……...…..…………….. 2. Materjal tal-Buq: Azzar ¨ Injam ¨ Poliester ¨ Oħrajn ¨ ………………………………………………………………… 3. Tip ta' Magna:………………………………………………. Saħħa tal-Magna (f'HP): ..................... Manifattur tal-Magna: ........................................ 4. Nru Massimu ta' Membri tal-Ekwipaġġ: ........................ Nru ta' Baħrin imbarkati skont il-Ftehim ta' Sħubija dwar is-Sajd (FPA): ………................................................................................ 5. Metodu ta' konservazzjoni abbord: Silġ ¨ Refriġerazzjoni ¨ Taħlita ¨ Iffriżar¨ 6. Kapaċità ta' pproċessar kull ġurnata (24 siegħa) f'Tunnellati: ................... Nru ta' Stivi tal-Ħut:................ Kapaċità Totali tal-Istivi tal-Ħut (m3): .................. .... 7. Tip ta’ Bastiment: ¨ Bastiment bit-Tartarun ¨ Bastiment bil-Konzijiet ¨ Bastiment ta' Appoġġ (*) 8. VMS. Dettalji tal-Irkaptu Awtomatiku ta' Lokalizzazzjoni: Manifattur: ……………………..…………..…………………Mudell: ………………..………………………………… Nru tas-Serje:……………………. ………………….. Verżjoni tas-Softwer: ...................................................... Operatur tas-Satellita (MCSP): ……………………….…………………………..…………..…………. IV - ATTIVITÀ TAS-SAJD 1. Rkaptu tas-sajd awtorizzat: ............................................................................................................................................... 2. Żoni tas-Sajd Awtorizzati: ………………………………………………….. Speċijiet fil-mira: …………………………………………..…………….. 3. Perjodu tal-liċenzja mitlub minn (JJ/XX/SSSS): ……..… / ………. / ………..……. Sa: …….…./ …….. / ……..…… 4. Rekwiżit għar-rimi tal-qabda inċidentali: SKONT L-ATT U R-REGOLAMENT TAS-SAJD 5. Rekwiżit ta’ rappurtar: SKONT L-ATT U R-REGOLAMENT TAS-SAJD 6. Portijiet Magħżula għall-Iżbark/it-Trażbord: PORT VICTORIA, MAHE, IS-SEYCHELLES. Jien hawn taħt iffirmat, niċċertifika li l-informazzjoni provduta f'din l-applikazzjoni hija vera u korretta u mogħtija in bona fede. Maħruġa fi ________________________________________, _____ _______________________ 20__ ___ Firma tal-Applikant: _______________________________________________________________ GĦAL UŻU UFFIĊJALI BISS Tariffa tal-Liċenzja f'EUR: _________________________________________ Tariffi ta' pproċessar f'EUR: _________________________________________ ¨ Flus kontanti ¨ Nru taċ-Ċekk: _________________________ ¨ Referenza għat-Trasferiment Bankarju: __________________________Rċevuta Nru: ______________ Firma tal-Kaxxier: ______________________________________________________ Data (JJ/XX/SSSS): ____ / _____ / ___________ (*) Il-lista tal-bastimenti tas-sajd appoġġati minn dan il-Bastiment ta' Appoġġ għandha tintehmeż ma' din il-formola, jekk ikun possibbli. Il-lista għandu jkollha l-isem u n-numru tal-RFMO (IOTC). Appendiċi 2.1 Koordinati Ġeografiċi 1. Żona Ekonomika Esklussiva tas-Seychelles Punt || Latitudni || Lonġitudni 1 || 07° 46' N || 43 ° 15' L 2 || 06 ° 04' N || 46 ° 41' L 3 || 06 ° 19' N || 47 ° 49' L 4 || 06 ° 30' N || 48 ° 40' L 5 || 05 ° 41' N || 49 ° 57' L 6 || 04 ° 32' N || 50 ° 04' L 7 || 01 ° 38' N || 52 ° 36' L 8 || 00 ° 29' N || 56 ° 03' L 9 || 02 ° 39' N || 58 ° 48' L 10 || 04 ° 01' N || 59 ° 15' L 11 || 05 ° 34' N || 59 ° 09' L 12 || 07° 10' N || 59 ° 30' L 13 || 08 ° 27' N || 59 ° 22' L 14 || 08 ° 33' N || 58 ° 23' L 15 || 08 ° 45' N || 56 ° 25' L 16 || 08 ° 56' N || 54 ° 30' L 17 || 09 ° 39' N || 53 ° 53' L 18 || 12 ° 17' N || 53 ° 49' L 19 || 12 ° 47' N || 53 ° 14' L 20 || 11 ° 31' N || 50 ° 29' L 21 || 11 ° 05' N || 50 ° 42' L 22 || 10 ° 17' N || 49 ° 26' L 23 || 11 ° 01' N || 48 ° 30' L 24 || 10 ° 47' N || 47 ° 33' L 25 || 10 ° 37' N || 46 ° 56' L 26 || 11 ° 12' N || 45 ° 47' L 27 || 10 ° 55' N || 45 ° 31' L 28 || 10 ° 27' N || 44 ° 51' L 29 || 08 ° 05' N || 43 ° 10' L Appendiċi 2.2 Koordinati Ġeografiċi 2. Żoni tas-Sajd Projbiti u Ristretti fiż-Żona Ekonomika Esklussiva tas-Seychelles (Kif iddefiniti fil-Liġijiet tas-Seychelles, l-Att dwar is-Sajd, Kapitolu 82, edizzjoni riveduta 2010) Żona 1 - Il-Gżira ta' Mahe u x-Xatt tas-Seychelles Latitudni Lonġitudni Punt '01. 5° 22.0' N 57° 23.04' L Punt '02. 3 ° 40.0' N 56 ° 06.9' L Punt '03. 3 ° 30.0' N 55 ° 11.0' L Punt '04. 3 ° 55.0' N 54 ° 23.0' L Punt '05. 4 ° 44.0' N 56 ° 08.0' L Punt '06. 5° 38.0' N 56 08.0' L Punt '07. 6 ° 34.04' N 56 02.0' L Punt '08. 6° 34.0' N 56° 23.0' L, u lura għall-ewwel Punt, il-punt tal-bidu Żona 2 - Il-Gżira ta' Platte Latitudni Lonġitudni Punt '01. 6 ° 06.3' N 55 ° 35.6' L Punt '02. 5 ° 39.0' N 55 ° 35.6' L Punt '03. 5 ° 39.0' N 55 ° 10.0' L Punt '04. 5° 39.0' N 55° 10.0' L, u lura għall-ewwel Punt, il-punt tal-bidu Żona 3 - Il-Gżira ta' Coetivity Latitudni Lonġitudni Punt '01. 7 ° 23.0' N 56 25.0' L Punt '02. 6 ° 53.0' N 56 35.0' L Punt '03. 6 ° 53.0' N 56 06.0' L Punt '04. 6 06.3' N 55° 10.0' L, u lura għall-ewwel Punt, il-punt tal-bidu Żona 4 - Il-Gżira ta' Fortune Latitudni Lonġitudni Punt '01. 7° 35.0' N 57 13.0' L Punt '02. 7 ° 01.0' N 56 56.0' L Punt '03. 7 ° 01.0' N 56 45.0' L Punt '04. 7 ° 16.0' N 56 40.0' L Punt '05. 7 35.0' N 56 49.0' L, u lura għall-ewwel Punt, il-punt tal-bidu Żona 5 - Il-Gżejjer ta' Amirantes Latitudni Lonġitudni Punt '01. 5 45.0' N 53 55.0' L Punt '02. 4 41.0' N 53° 35.6' L Punt '03. 4 41.0' N 53° 13.0' L Punt '04. 6° 09' N 52 36.0' L Punt '05. 6 33.0' N 53° 06.0' L, u lura għall-ewwel Punt, il-punt tal-bidu Żona 6 - Il-Gżira ta' Alphonse Latitudni Lonġitudni Punt '01. 7 21.5' N 52° 56.5' L Punt '02. 6 48.0' N 52° 56.5' L Punt '03. 6 48.0' N 52° 32.0' L Punt '04. 7 21.5' N 52 32.0' L, u lura għall-ewwel Punt, il-punt tal-bidu Żona 7 - Province, Farquhar u St Pierre u s-Sikka Wizard Latitudni Lonġitudni Punt '01. 10 20.0' N 51 29.0' L Punt '02. 8 39.0' N 51 12.0' L Punt '03. 9 04.0' N 50 28.0' L Punt '04. 10 30.0' N 50 46.0' L, u lura għall-ewwel Punt, il-punt tal-bidu Żona 8 - Cosmoledo u l-Gżejjer ta' Astove Latitudni Lonġitudni Punt '01. 10 18.0' N 48 02.0' L Punt '02. 9 34.0' N 47 49.0' L Punt '03. 9 23.0' N 47 34.0' L Punt '04. 9 39.0' N 47 14.0' L Punt '05. 10 18.0' N 47 36.0' L, u lura għall-ewwel Punt, il-punt tal-bidu Żona 9 - Aldabra u l-Gżejjer ta' Assomption Latitudni Lonġitudni Punt '01. 9 54.0' N 46 44.0' L Punt '02. 9 10.0' N 46 44.0' L Punt '03. 9 10.0' N 46 01.0' L Punt '04. 9 59.0' N 46° 01.0' L, u lura għall-ewwel Punt, il-punt tal-bidu Appendiċi 3 Dikjarazzjoni tal-formola tal-qbid għall-bastimenti bit-tartarun tas-sajd tat-tonn DEPART / SALIDA / DEPARTURE || ARRIVEE / LLEGADA / ARRIVAL || NAVIRE / BARCO / VESSEL || PATRON / PATRON / MASTER || FEUILLE PORT / PUERTO / PORT DATE / FECHA / DATE HEURE / HORA / HOUR LOCH / CORREDERA / LOCH || PORT / PUERTO / PORT DATE / FECHA / DATE HEURE / HORA / HOUR LOCH / CORREDERA / LOCH || || || HOJA / SHEET N° DATE FECHA DATE || POSITION (chaque calée ou midi) POSICION (cada lance o mediadia) POSITION (each set or midday) || CALEE LANCE SET || CAPTURE ESTIMEE ESTIMACION DE LA CAPTURA ESTIMATED CATCH || ASSOCIATION ASSOCIACION ASSOCIATION || COMMENTAIRES OBSERVATIONES COMMENTS || || COURANT CORRIENTE CURRENT || || || || || || 1 ALBACORE RABIL YELLOWFIN || 2 LISTAO LISTADO SKIPJACK || 3 PATUDO PATUDO BIGEYE || AUTRE ESPECE préciser le/les nom(s) OTRA ESPECIE dar el/los nombre(s) OTHER SPECIES give name(s) || REJETS préciser le/les nom(s) DESCARTES dar el/los nombre(s) DISCARDS give name(s) || || || || || || || Route/Recherche, problèmes divers, type d'épave (naturelle/artificielle, balisée, bateau), prise accessoire, taille du banc, autres associations, … Ruta/Busca, problemas varios, tipo de objeto (natural/artificial, con baliza, barco), captura accesoria, talla del banco, otras asociaciones, … Steaming/Searching, miscellaneous problems, log type (natural/artificial, with radio beacon, vessel), by catch, school size, other associations, … || || || || || || || || || Taille Talla Size || Capture Captura Catch || Taille Talla Size || Capture Captura Catch || Taille Talla Size || Capture Captura Catch || Nom Nombre Name || Taille Talla Size || Capture Captura Catch || Nom Nombre Name || Taille Talla Size || Capture Captura Catch || || || || || || || || || || Une calée par ligne / Uno lance cada línea / One set by line || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || || FIRMA DATA Appendiċi 4 Appendiċi 5 Format tar-Rapporti tal-Komunikazzjonijiet Rapport ta' Dħul (COE)[7] Kontenut || Trażmissjoni Destinazzjoni || SFA Kodiċi ta’ azzjoni || COE Isem il-Bastiment || IRCS || Pożizzjoni tad-dħul || Latitudni/Lonġitudni Data u Ħin (UTC) tad-dħul || JJ/XX/SSSS -SS:MM Kwantità (Mt) ta' ħut abbord għal kull speċi: || Tonna Safra (YFT) || (Mt) Tonn għajnu kbira (BET) || (Mt) Palamit (SKJ) || (Mt) Oħrajn (Speċifika) || (Mt) Rapport ta' Ħruġ (COX)[8] Kontenut || Trażmissjoni Destinazzjoni || SFA Kodiċi ta’ azzjoni || COX Isem il-Bastiment || IRCS || Pożizzjoni tad-dħul || Latitudni/Lonġitudni Data u Ħin (UTC) tal-ħruġ || JJ/XX/SSSS -SS:MM Kwantità (Mt) ta' ħut abbord għal kull speċi: || Tonna Safra (YFT) || (Mt) Tonn għajnu kbira (BET) || (Mt) Palamit (SKJ) || (Mt) Oħrajn (Speċifika) || (Mt) Format tar-Rapport tal-Qbid (CAT) ladarba l-bastiment ikun fiż-Żoni tas-Sajd fiż-Żona Ekonomika Esklussiva tas-Seychelles[9]. Kontenut || Trażmissjoni Destinazzjoni || SFA Kodiċi ta’ azzjoni || CAT Isem il-Bastiment || IRCS || Data u Ħin (UTC) tar-rapport || JJ/XX/SSSS -SS:MM Kwantità (Mt) ta' ħut abbord għal kull speċi: || Tonna Safra (YFT) || (Mt) Tonn għajnu kbira (BET) || (Mt) Palamit (SKJ) || (Mt) Oħrajn (Speċifika) || (Mt) Għadd ta' xbieki li ntefgħu mill-aħħar rapport || Ir-rapporti kollha għandhom jiġu trażmessi lill-awtorità kompetenti permezz tal-kuntatti li ġejjin: Posta elettronika: fmcsc@sfa.sc Feks: +248 4225 957 Indirizz postali: Seychelles Fishing Authority, P.O. Box 449, Fishing Port, Mahé, Seychelles Appendiċi 6 Linji gwida tal-qafas għall-implimentazzjoni u l-ġestjoni ta' sistema elettronika li tirreġistra u tirrapporta d-dejta dwar l-attivitajiet tas-sajd (ERS) Dispożizzjonijiet Ġenerali 1. Kull bastiment tas-sajd tal-UE għandu jkun mgħammar b'sistema elettronika, minn hawn 'il quddiem imsejħa "sistema ERS", li tkun kapaċi tirreġistra u tittrażmetti dejta relatata mal-attività tas-sajd tal-bastiment, minn hawn 'il quddiem imsejħa "dejta ERS", kull meta l-bastiment jopera fl-ilmijiet tas-Seychelles. 2. Bastiment tal-UE li mhux mgħammar b'sistema ERS, jew jekk is-sistema ERS installata abbord ma tkunx funzjonali, ma jitħalliex jidħol fl-ilmijiet tas-Seychelles biex iwettaq attivitajiet tas-sajd. 3. Id-dejta ERS tiġi trażmessa f'konformità mal-linji gwida preżenti liċ-Ċentru tal-Monitoraġġ tas-Sajd (minn hawn 'il quddiem imsejjaħ "ĊMS") tal-Istat tal-bandiera, li jiżgura d-dispożizzjoni awtomatika taċ-ĊMS tas-Seychelles. 4. L-Istat tal-bandiera u s-Seychelles jiżguraw li ċ-ĊMS tagħhom ikunu mgħammra bil-ħardwer u s-softwer meħtieġa għat-trażmissjoni awtomatika tad-dejta ERS fil-format XML disponibbli fuq [http://ec.europa.eu/cfp/control/codes/index_en.htm] u jkollhom proċeduri ta' backup li jkunu kapaċi jirreġistraw u jaħżnu dejta ERS f'format li jinqara mill-kompjuter għal mill-inqas 3 snin. 5. Kull modifika jew aġġornament tal-format imsemmi fil-punt 3 għandu jiġi identifikat u datat, u għandu jsir operattiv sitt xhur wara li jiġi implimentat. 6. It-trażmissjoni tad-dejta ERS trid tuża l-mezzi elettroniċi ta' komunikazzjoni ġestiti mill-Kummissjoni Ewropea f'isem l-UE, identifikati bħala DEH ('Data Exchange Highway'). 7. L-Istat tal-bandiera u s-Seychelles għandhom jaħtru t-tnejn li huma, punti uniċi ta' kuntatt għall-ERS: (a) Il-punti uniċi ta' kuntatt korrispondenti għall-ERS jintgħażlu għal perjodu minimu ta' sitt xhur; (b) Qabel l-1 ta' April 2014, iċ-ĊMS tal-Istat tal-bandiera u tas-Seychelles għandhom jinnotifkaw lil xulxin id-dettalji ta' kuntatt (isem, indirizz, telefon, telex, posta elettronika) tal-punt uniku ta' kuntatt korrispondenti għall-ERS; (c) Kwalunkwe tibdil li jsir fid-dettalji ta' kuntatt imsemmija hawn fuq iridu jiġu kkomunikati minnufih. Rappurtar u trażmissjoni tad-dejta ERS 1. Il-bastimenti tas-sajd tal-UE għandhom: (a) Jittrażmettu kuljum id-dejta ERS għal kull ġurnata li jqattgħu fl-ilmijiet tas-Seychelles; (b) Jirreġistraw, għal kull qabda, il-kwantitajiet li nqabdu minn kull speċi u li nżammu abbord bħala speċijiet fil-mira jew qbid inċidentali, u/jew irrifjutati; (c) Għal kull speċi identifikata fl-awtorizzazzjoni għas-sajd maħruġa mis-Seychelles, irid jiġi rrappurtat ukoll meta ma jinqabad xejn; (d) Kull speċi trid tiġi identifikata bil-kodiċi 3 alfa tal-FAO; (e) Il-kwantitajiet huma espressi f'kilogrammi ta' piż ħaj u, jekk meħtieġ, f'għadd ta' individwi; (f) Jirreġistraw fid-dejta ERS, għal kull speċi identifikata fl-awtorizzazzjoni tas-sajd maħruġa mis-Seychelles, il-kwantitajiet li ġew trażbordati u/jew inħattu l-art; (g) Jirreġistraw fid-dejta ERS kull darba li bastiment jidħol (messaġġ COE) u joħroġ (messaġġ COX) mill-ilmijiet tas-Seychelles, messaġġ speċifiku li jinkludi, għal kull speċi identifikata fl-awtorizzazzjoni tas-sajd maħruġa mis-Seychelles, il-kwantitajiet li jkunu qed jinżammu abbord fil-ħin tad-dħul jew tal-ħruġ; (h) Jittrażmettu kuljum id-dejta ERS liċ-ĊMS tal-Istat tal-bandiera, fil-format imsemmi fil-paragrafu 3 hawn fuq, sa mhux aktar tard minn 23:59 UTC. 2. Il-kaptan huwa responsabbli għall-preċiżjoni tad-dejta ERS irreġistrata u trażmessa. 3. Iċ-ĊMS tal-Istat tal-bandiera se jibgħat minnufih u b'mod awtomatiku d-dejta ERS liċ-ĊMS tas-Seychelles. 4. Iċ-ĊMS tas-Seychelles għandhom jikkonfermaw li rċevew id-dejta ERS b'messaġġ ta' risposta u jittrattaw id-dejta ERS kollha bħala kunfidenzjali. Nuqqas fis-sistema ERS abbord il-bastiment, u/jew fit-trażmissjoni tad-dejta ERS bejn il-bastiment u ċ-ĊMS tal-Istat tal-bandiera 1. L-Istat tal-bandiera għandu jinforma minnufih lill-kaptan u/jew lil sid il-bastiment li jtajjar il-bandiera tiegħu, jew lir-rappreżentant tiegħu, b'kull ħsara teknika tat-tagħmir ERS installat abbord il-bastiment jew bin-nuqqas ta' trażmissjoni tad-dejta ERS bejn il-bastiment u ċ-ĊMS tal-Istat tal-bandiera. 2. L-Istat tal-bandiera għandu jinnotifika lis-Seychelles bil-ħsara u bl-azzjonijiet korrettivi li jkunu ttieħdu. 3. F'każ ta' nuqqas fis-sistema ERS abbord il-bastiment, il-kaptan u/jew is-sid għandhom isewwu jew jibdlu t-tagħmir difettuż fi żmien 10 ijiem. Jekk il-bastiment jidħol fil-port fi żmien dawn l-10 ijiem, dan jista' jkompli l-attivitajiet tas-sajd tiegħu fl-ilmijiet tas-Seychelles meta s-sistema ERS tkun kompletament funzjonali, għajr jekk ikun awtorizzat mod ieħor mis-Seychelles. 4. Bastiment tas-sajd ma jistax iħalli l-port b'sistema ERS difettuża sakemm: (a) is-sistema terġa' tkun kompletament funzjonali, għas-sodisfazzjon tal-Istat tal-bandiera tas-Seychelles, jew; (b) jekk il-bastiment ma għandu l-ebda intenzjoni li jkompli l-attivitajiet tiegħu fl-ilmijiet tas-seychelles, il-bastiment jirċievi l-awtorizzazzjoni tal-Istat tal-bandiera. F'dan il-każ, l-Istat tal-bandiera għandu jinforma lis-Seychelles bid-deċiżjoni tiegħu qabel ma l-bastiment iħalli l-port. 5. Bastiment tal-UE li jopera fl-ilmijiet tas-Seychelles b'sistema ERS difettuża għandu ta' kuljum jipprovdi, u sa mhux aktar tard minn 23:59 UTC, id-dejta ERS kollha liċ-ĊMS tal-Istat tal-bandiera permezz ta' kwalunkwe mezz ta' komunikazzjoni elettroniku ieħor disponibbli u aċċessibbli għas-Seychelles sakemm tissewwa s-sistema ERA fl-iskadenza msemmija fil-paragrafu 14. 6. Id-dejta ERS li ma tistax tkun disponibbli għas-Seychelles permezz tas-sistema ERS minħabba n-nuqqas imsemmi fil-paragrafu 12, għandha tiġi trażmessa miċ-ĊMS tal-Istat tal-bandiera liċ-ĊMS tas-Seychelles f'format elettroniku differenti li jkunu qablu dwaru b'mod reċiproku. Din it-trażmissjoni alternattiva titqies bħala prijorità, peress li t-termini tad-dewmien fuq it-trażmissjoni li normalment jiġu applikati jistgħu ma jiġux irrispettati. 7. Jekk iċ-ĊMS tas-Seychelles ma jirċevix id-dejta ERS minn bastiment għal 3 ijiem konsekuttivi, is-Seychelles jista' joħroġ struzzjonijiet lill-bastiment biex imur immedjatament f'port magħżul mis-Seychelles għal investigazzjoni. Nuqqas fiċ-ĊMS - Id-dejta ERS ma tiġix riċevuta miċ-ĊMS tas-Seychelles 1. Meta wieħed miċ-ĊMS ma jirċevix id-dejta ERS, il-kuntatt uniku ERS tiegħu għandu jinforma minnufih lill-kuntatt uniku ERS taċ-ĊMS l-ieħor u, jekk ikun meħtieġ, jaħdmu flimkien biex isolvu l-problema. 2. Qabel l-1 ta' Ġunju 2014, iċ-ĊMS tal-Istat tal-bandiera u ċ-ĊMS tas-Seychelles għandhom jaqblu b'mod reċiproku dwar il-mezz ta' komunikazzjoni elettroniku alternattiv li jrid jintuża għat-trażmissjoni tad-dejta ERS f'każ ta' nuqqas taċ-ĊMS u jinfurmaw minnufih lil xulxin dwar kwalunkwe bidla. 3. Kull meta ċ-ĊMS tas-Seychelles jirrapporta li ma rċieva l-ebda dejta ERS, iċ-ĊMS tal-Istat tal-bandiera għandu jidentifika l-kawżi tal-problema u jieħu miżuri xierqa biex jiżgura li l-problema tissolva. Iċ-ĊMS tal-Istat tal-bandiera għandu jinnotifika liċ-ĊMS tas-Seychelles u lill-UE bir-riżultati u l-miżuri meħuda fi żmien 24 siegħa mill-għarfien tan-nuqqas. 4. Jekk ir-riżoluzzjoni tal-problema teħtieġ aktar minn 24 siegħa, iċ-ĊMS tal-Istat tal-bandiera għandu jibgħat id-dejta ERS li jkun għad fadal liċ-ĊMS tas-Seychelles permezz ta' mezzi ta' komunikazzjoni alternattivi msemmija fil-paragrafu 17. 5. Is-Seychelles għandhom jinfurmaw lis-servizzi kompetenti tagħhom ta' Monitoraġġ, Kontroll u Sorveljanza (MCS) sabiex il-bastimenti tal-UE ma jkunux suġġetti għal kwalunkwe proċedura ta' ksur meta d-dejta ERS ma tasalx miċ-ĊMS tas-Seychelles minħabba n-nuqqas taċ-ĊMS. Manutenzjoni ta ĊMS 1. Il-manutenzjoni skedata ta' ĊMS (programm ta' manutenzjoni) li x'aktarx se taffettwa l-iskambju tad-dejta ERS, trid tiġi nnotifikata liċ-ĊMS l-ieħor mill-inqas 72 siegħa qabel, u jekk ikun possibbli jindika d-data u t-tul ta' żmien tal-manutenzjoni. Il-manutenzjoni mhux skedata għandha tiġi kkomunikata mill-aktar fis possibbli liċ-ĊMS l-ieħor. 2. Matul il-manutenzjoni, id-disponibbiltà tad-dejta ERS tista' titpoġġa fi stat ta' stennija sakemm is-sistema tiġi operattiva mill-ġdid. Imbagħad, id-dejta ERS rilevanti terġa' titpoġġa għad-dispożizzjoni immedjatament wara li tintemm l-operazzjoni ta' manutenzjoni. 3. Jekk il-manutenzjoni ddum aktar minn 24 siegħa, id-dejta ERS tiġi trażmessa liċ-ĊMS l-ieħor permezz tal-mezzi elettroniċi alternattivi msemmija fil-paragrafu 17. 4. Is-Seychelles għandhom jinfurmaw lis-servizzi kompetenti tagħhom ta' Monitoraġġ, Kontroll u Sorveljanza (MCS) sabiex il-bastimenti tal-UE ma jkunux suġġetti għal kwalunkwe proċedura ta' ksur għan-nuqqas ta' trażmissjoni tad-dejta ERS minħabba l-manutenzjoni taċ-ĊMS. Appendiċi 7 Koordinati ta' Kuntatt tas-Seychelles 1. Awtorità tas-Sajd tas-Seychelles Indirizz: Posta elettronika: Telefon: Feks: 2. Awtorità tal-Liċenzji tas-Seychelles Indirizz: Posta elettronika: Telefon: Feks: 3. Ċentru tal-Monitoraġġ tas-Sajd tas-Seychelles (ĊMS) Indirizz: Posta elettronika: Telefon: Feks: Punt fokali Isem: Posta elettronika: Mowbajl: Appendiċi 8 Sistema ta' Monitoraġġ tal-Bastimenti (VMS) Prinċipji Ġenerali 1. Fir-rigward tas-Sistema ta' Monitoraġġ tal-Bastimenti msemmija fit-Taqsima 5 tal-Kapitolu 3 tal-Anness tal-Protokoll, il-bastimenti tas-sajd kollha li jistadu, jew li beħsiebhom jistadu, fl-ilmijiet tas-Seychelles, għandhom jikkonformaw mad-dispożizzjonijiet kollha li ġejjin. 2. Bastiment tal-UE li mhux mgħammar b'Tagħmir għal-Lokalizzazzjoni tal-Bastimenti (VLD) ta' VMS, jew jekk is-sistema VLD installata abbord ma tkunx funzjonali, ma jitħalliex jidħol fl-ilmijiet tas-Seychelles biex iwettaq attivitajiet tas-sajd. 3. Il-pożizzjonijiet u l-movimenti tal-bastimenti għandhom jiġu mmonitorjati, fost l-oħrajn, b'sistemi ta' monitoraġġ tal-bastimenti, mingħajr diskriminazzjoni, skont id-disposizzjonijiet stabbiliti hawn taħt. 4. Għall-finijiet tal-VMS, l-awtoritajiet tas-Seychelles għandhom jikkomunikaw liċ-Ċentri tal-Monitoraġġ tas-Sajd (ĊMS) tal-Istati tal-bandiera, il-koordinati (il-Latitudni u l-Lonġitudni) tal-ilmijiet tas-sajd tas-Seychelles. 5. L-awtoritajiet tas-Seychelles se jittrażmettu din l-informazzjoni f’format elettroniku, espressa fi gradi deċimali fid-datum WGS-84 tal-Unjoni Ewropea. Il-koordinati huma dawk indikati fl-Appendiċi 2 nru 1 ta' dan l-Anness. 6. L-awtoritajiet tas-Seychelles u ċ-ĊMS nazzjonali se jiskambjaw l-informazzjoni dwar il-koordinati ta' kuntatt rispettivi tagħhom, partikolarment l-indirizzi elettroniċi fil-format https jew, fejn ikun xieraq, bi protokoll sigur ieħor tal-komunikazzjoni u l-ispeċifikazzjonijiet li għandhom jintużaw fiċ-ĊMS rispettivi tagħhom kif ukoll kwalunkwe mezz ta' komunikazzjoni alternattiv li jrid jintuża f'każ ta' nuqqas. Din l-informazzjoni kollha se tiġi inkluża fl-Appendiċi 7 nru 2 ta' dan l-Anness. 7. Il-bastimenti kollha li għandhom awtorizzazzjoni tas-sajd iridu jkunu mgħammra b'Tagħmir għal-Lokalizzazzjoni tal-Bastimenti (VLD) kompletament operattiv installat abbord, sabiex ikun hemm komunikazzjoni awtomatika u kontinwa tal-koordinati ġeografiċi tagħhom, lejn iċ-ċentru tal-monitoraġġ tas-sajd (ĊMS) tal-Istat tal-bandiera tagħhom. Il-frekwenza tat-trażmissjoni għandha tkun fuq bażi ta’ kull siegħa. 8. Huwa miftiehem li, fuq talba ta’ waħda mill-Partijiet, ikun hemm skambju ta’ informazzjoni dwar it-tagħmir VMS użat, sabiex jiġi żgurat li l-apparat imsemmi huwa kompletament kompatibbli mar-rekwiżiti tal-Parti l-oħra għall-finijiet ta’ dawn id-dispożizzjonijiet. 9. Il-Partijiet jaqblu li jirrevedu dawn id-dispożizzjonijiet kif u meta jkun xieraq, inkluża l-analiżi rilevanti tal-każijiet kollha ta’ funzjonament ħażin jew ta’ anomaliji relatati ma’ bastimenti individwali. Il-każijiet kollha bħal dawn għandhom jiġu nnotifikati mill-awtoritajiet tas-Seychelles lill-Istati Membri tal-UE li tagħhom itajru l-bandiera u lill-Kummissjoni Ewropea mill-anqas 15-il jum qabel il-laqgħa tar-reviżjoni li għandha ssir fil-qafas tal-Kumitat Konġunt (JC). 10. Kull tilwima dwar l-interpretazzjoni jew l-applikazzjoni ta’ dawn id-dispożizzjonijiet hija suġġetta għall-konsultazzjoni bejn il-Partijiet fi ħdan il-qafas tal-Kumitat Konġunt stipulat fl-Artikolu 9 tal-Ftehim ta’ Sħubija dwar is-Sajd. Integrità tal-VMS 1. Il-kaptan tal-bastiment, jew kull persuna awtorizzata minnu, huwa pprojbit li jitfi, ifixkel il-VLD tiegħu, jew itellef fi kwalunkwe forma d-dejta trażmessa lill-Istat tal-Bandiera fiċ-ĊMS, meta jopera fl-ilmijiet tas-Seychelles. 2. Il-kaptan għandu jkun responsabbli għall-preċiżjoni tad-dejta VMS irreġistrata u trażmessa. 3. B’mod partikolari, il-kaptan għandu jiżgura li: (a) id-dejta ma tiġi mibdula bl-ebda mod; (b) l-antenna jew l-antenni mqabbdin mat-tagħmir għal-lokalizzazzjoni permezz tas-satellita ma jkunu mfixkla bl-ebda mod; (c) il-provvista tat-tagħmir għal-lokalizzazzjoni permezz tas-satelitta ma tkun interrota bl-ebda mod; (d) l-apparat għal-lokalizzazzjoni tal-bastiment ma jitneħħiex minn fuq il-bastiment jew il-post fejn ġie installat l-ewwel darba; (e) kull sostituzzjoni tal-apparat għal-lokalizzazzjoni tal-bastimenti għandu jkun innotifikat b'mod immedjat lill-awtorità kompetenti tas-Seychelles. (f) kull ksur fl-obbligi msemmija hawn fuq jista’ jwassal sabiex il-kaptan ikun suġġett għal sanzjonijiet kif stipulat skont il-liġijiet miktuba tas-Seychelles. 4. Il-komponenti tal-ħardwer u s-softwer tal-VMS għandhom ikunu, safejn ikun possibbli, b'tali mod li ħadd ma jkun jista’ jbagħbas fihom, jiġifieri ma għandhomx jippermettu li jiddaħħlu jew jiġu prodotti pożizzjonijiet foloz u ma jistgħux jitwaqqfu biex imbagħad jitħaddmu manwalment. 5. Is-sistema għandha tkun kompletament awtomatika u operattiva f’kull ħin irrispettivament mill-kundizzjonijiet ambjentali. Għandu jkun ipprojbit li tagħmir għal-lokalizzazzjoni permezz tas-satellita jinqered, issirlu ħsara, jitħalla inoperattiv jew issirlu interferenza ta' xort'oħra. 6. Il-pożizzjoni tal-bastimenti se tkun iddeterminata b’marġini ta’ żball ta’ inqas minn 100 metru u b’intervall ta’ kunfidenza ta’ 99 %. Trażmissjoni tad-dejta VMS 1. Meta bastiment li jkun qed jistad taħt il-Ftehim ta’ Sħubija dwar is-Sajd bejn l-UE u s-Seychelles jidħol fl-ilmijiet tas-Seychelles, ir-rapporti tal-pożizzjoni sussegwenti għandhom ikunu kkomunikati awtomatikament miċ-ĊMS tal-Istat tal-bandiera liċ-ĊMS tas-Seychelles, f’ħin reali, fuq frekwenza stabbilita fil-punt 7 ta' hawn fuq. 2. Il-messaġġi VMS rrappurtati għandhom jiġu identifikati bl-użu tal-kodiċijiet tat-3 ittri li ġejjin: (a) "ENT", l-ewwel rapport dwar id-dejta VMS trażmess minn kull bastiment hekk kif jidħol fl-ilmijiet tas-sajd tas-Seychelles; (b) "POS", kull rapport dwar id-dejta VMS trażmess minn kull bastiment hekk kif ikun fl-ilmijiet tas-sajd tas-Seychelles; (c) "EXI", l-ewwel rapport dwar id-dejta VMS trażmess minn kull bastiment wara li joħroġ mill-ilmijiet tas-sajd tas-Seychelles; 3. Il-frekwenza tat-trażmissjoni tista’ tinbidel għal trażmissjoni li ssir kull 30 minuta, fejn ikun hemm evidenza qawwija li turi li l-bastiment qiegħed jikkommetti xi ksur. (a) Din l-evidenza għandha tiġi ppreżentata miċ-ĊMS tas-Seychelles liċ-ĊMS tal-Istat tal-bandiera u lill-Kummissjoni Ewropea, flimkien mat-talba biex tinbidel il-frekwenza. Iċ-ĊMS għandu jibgħat id-dejta liċ-ĊMS tas-Seychelles b’mod awtomatiku u f’ħin reali hekk kif jirċievi t-talba. (b) Iċ-ĊMS tas-Seychelles għandu jinnotifika minnufih liċ-ĊMS tal-Istat tal-bandiera u lill-Kummissjoni Ewropea hekk kif tintemm il-proċedura ta' monitoraġġ. (c) Iċ-ĊMS tal-Istat tal-bandiera u l-Kummissjoni Ewropea għandhom ikunu infurmati bis-segwitu ta’ kwalunkwe proċedura ta' spezzjoni li ssir abbażi tat-talba speċjali skont il-punt 9 ta' hawn fuq. 4. Il-messaġġi li jissemmew fil-punt 7 għandhom jiġu trażmessi b’mezz elettroniku fil-format https, jew permezz ta’ protokolli siguri oħrajn tal-komunikazzjoni, suġġett għall-ftehim li jkun sar qabel bejn iċ-ĊMS rilevanti. Funzjonament ħażin tat-tagħmir VMS abbord il-bastiment 1. Fil-każ ta’ problema teknika jew funzjonament ħażin tal-apparat għal-lokalizzazzjoni permezz tas-satellita abbord il-bastiment tas-sajd, il-kaptan ta’ dak il-bastiment għandu jikkomunika l-informazzjoni speċifikata fil-punt 7 bi kwalunkwe mezz ta' komunikazzjoni maqbul fil-punt 6 ta' hawn fuq, liċ-ĊMS tal-Istat tal-bandiera kkonċernat, li tibda hekk kif in-nuqqas jew il-funzjonament ħażin jiġi infurmat mill-awtorità kompetenti tas-Seychelles. 2. Sakemm il-bastiment jibqa' fl-ilmijiet tas-Seychelles, kull erba' sigħat għandu jiġi trażmess mill-inqas rapport wieħed tal-pożizzjoni globali. Dan ir-rapport tal-pożizzjoni globali se jinkludi l-pożizzjonijiet ta’ kull siegħa kif irreġistrati mill-kaptan ta’ dak il-bastiment matul dawk l-erba’ sigħat. 3. Iċ-ĊMS tal-Istat tal-bandiera jew il-bastiment stess għandu jgħaddi dawn il-messaġġi liċ-ĊMS tas-Seychelles minnufih. F’każ ta’ ħtieġa jew ta’ dubju, l-awtorità kompetenti tas-Seychelles tista’ titlob trażmissjoni tar-rapport tal-pożizzjoni kull siegħa għal bastiment partikolari. 4. L-apparat difettuż għandu jissewwa jew jitbiddel hekk kif il-bastiment jispiċċa l-vjaġġ tas-sajd tiegħu. Kull vjaġġ tas-sajd ġdid ma għandux jibda sakemm it-tagħmir ma jkunx issewwa jew inbidel u jkun awtorizzat kif jixraq mill-Istat tal-Bandiera, li se jinnotifika lill-awtoritajiet tas-Seychelles bid-deċiżjoni tiegħu. Nuqqas fiċ-ĊMS - Id-dejta VMS ma tiġix riċevuta miċ-ĊMS tas-Seychelles 1. Meta wieħed miċ-ĊMS ma jirċevix id-dejta VMS, dan iċ-ĊMS għandu jinforma minnufih lill-kuntatt l-ieħor taċ-ĊMS u, jekk ikun meħtieġ, jaħdmu flimkien biex isolvu l-problema. 2. Qabel it-18 ta' Jannar 2014, iċ-ĊMS tal-Istat tal-bandiera u ċ-ĊMS tas-Seychelles għandhom jaqblu b'mod reċiproku dwar il-mezz ta' komunikazzjoni elettroniku alternattiv li jrid jintuża għat-trażmissjoni tad-dejta VMS f'każ ta' nuqqas taċ-ĊMS u jinfurmaw minnufih lil xulxin dwar kwalunkwe bidla f'dawn il-mezzi. 3. Kull meta ċ-ĊMS tas-Seychelles jirrapporta li ma rċieva l-ebda dejta VMS, iċ-ĊMS tal-Istat tal-bandiera għandu jidentifika l-kawżi tal-problema u jieħu miżuri xierqa biex jiżgura li l-problema tissolva. Iċ-ĊMS tal-Istat tal-bandiera għandu jinnotifika liċ-ĊMS tas-Seychelles bir-riżultati u l-miżuri meħuda fi żmien 24 siegħa mill-għarfien tan-nuqqas. 4. Jekk ir-riżoluzzjoni tal-problema teħtieġ aktar minn 24 siegħa, iċ-ĊMS tal-Istat tal-bandiera għandu jibgħat id-dejta VMS li jkun għad fadal liċ-ĊMS tas-Seychelles permezz ta' mezzi ta' komunikazzjoni alternattivi msemmija fil-punt 6 ta' hawn fuq. 5. Is-Seychelles għandhom jinfurmaw lis-servizzi kompetenti tagħhom ta' Monitoraġġ, Kontroll u Sorveljanza (MCS) sabiex il-bastimenti tal-UE ma jkunux suġġetti għal kwalunkwe proċedura ta' ksur meta d-dejta VMS ma tasalx miċ-ĊMS tas-Seychelles minħabba n-nuqqas tas-sistemi taċ-ĊMS. Manutenzjoni ta' ĊMS 1. Il-manutenzjoni skedata ta' ĊMS (programm ta' manutenzjoni) li x'aktarx se taffettwa l-iskambju tad-dejta VMS, trid tiġi nnotifikata liċ-ĊMS l-ieħor mill-inqas 72 siegħa qabel, u jekk ikun possibbli jindika d-data u t-tul ta' żmien tal-manutenzjoni. Il-manutenzjoni mhux skedata għandha tiġi kkomunikata mill-aktar fis possibbli liċ-ĊMS l-ieħor. 2. Matul il-manutenzjoni, id-disponibbiltà tad-dejta VMS tista' titpoġġa fi stat ta' stennija sakemm is-sistema tiġi operattiva mill-ġdid. Imbagħad, id-dejta VMS rilevanti terġa' titpoġġa għad-dispożizzjoni immedjatament wara li tintemm l-operazzjoni ta' manutenzjoni. 3. Jekk il-manutenzjoni ddum aktar minn 24 siegħa, id-dejta VMS se tiġi trażmessa liċ-ĊMS l-ieħor permezz ta' mezzi elettroniċi alternattivi msemmija fil-paragrafu 6. 4. L-awtoritajiet tas-Seychelles għandhom jinfurmaw lis-servizzi kompetenti tagħhom ta' Monitoraġġ, Kontroll u Sorveljanza (MCS) sabiex il-bastimenti tal-UE ma jkunux suġġetti għal kwalunkwe proċedura ta' ksur għan-nuqqas ta' trażmissjoni tad-dejta VMS minħabba l-manutenzjoni taċ-ĊMS. Appendiċi KOMUNIKAZZJONI TAL-MESSAĠĠI VMS LIS-SEYCHELLES RAPPORT DWAR IL-POŻIZZJONI (POS) A. Il-kontenut tar-rapport dwar il-pożizzjoni u d-definizzjoni tal-elementi tad-dejta Parti tad-dejta || Kodiċi || Obbligatorju/ Fakultattiv || Kummenti Bidu tar-reġistrazzjoni || SR || O || Dettall tas-sistema; jindika l-bidu tar-reġistrazzjoni Indirizz || AD || O || Dettall tal-messaġġ; il-kodiċi tal-pajjiż ISO Alfa-3 tal-Parti destinatarja Mingħand || FR || O || Dettall tal-messaġġ; il-kodiċi tal-pajjiż ISO Alfa-3 tal-Parti li qiegħda titrażmetti It-tip ta’ messaġġ || TM || O || Dettall tal-messaġġ; tip ta' messaġġ, "POS" Il-kodiċi tar-radju || RC || O || Dettall tal-bastiment; kodiċi internazzjonali tar-radju tal-bastiment Numru ta’ Referenza Intern || IR || F || Dettall tal-bastiment; Numru uniku tal-bastiment tal-Parti bħala l-kodiċi tal-pajjiż ISO Alfa-3 b’numru warajh tal-pajjiż tal-bandiera Numru ta' Reġistrazzjoni Estern(1) || XR || F || Dettall tal-bastiment; in-numru tal-ġenb tal-bastiment Latitudni || LA || O || Dettall tal-pożizzjoni; pożizzjoni tal-bastiment fi gradi u minuti N/SDDMM (WGS -84) Lonġitudni || LO || O || Dettall tal-pożizzjoni; pożizzjoni tal-bastiment fi gradi u minuti E/W DDMM (Wgs-84) Veloċità || SP || O || Dettall tal-pożizzjoni; veloċità tal-bastiment f’wieħed minn kull għaxar mili tal-baħar (tenths of knots) Rotta || CO || O || Dettall tal-pożizzjoni; rotta tal-bastiment fi skala ta’ 360° Data || DA || O || Dettall tal-pożizzjoni; data tal-pożizzjoni skont l-UTC (SSSSXXJJ) Ħin || TI || O || Dettall tal-pożizzjoni; data tal-pożizzjoni skont l-UTC (SSMM) Tmiem tar-reġistrazzjoni || ER || O || Dettall tas-sistema; jindika t-tmiem tar-reġistrazzjoni ( 1 ) Obbligatorju għall-bastimenti tas-Sajd tal-Unjoni Ewropea. ( 2 ) Is-sinjal pożittiv (+) ma għandux għalfejn jiġi kkomunikat, iż-żeri preċedenti jistgħu jitħallew barra. B. L-istruttura tar-rapport tal-pożizzjoni Kull trażmissjoni tad-dejta hija strutturata kif ġej: — linja mmejla doppja (//) u l-ittri “SR” jindikaw il-bidu tal-messaġġ, — linja mmejla doppja (//) u kodiċi jindikaw il-bidu ta' element tad-dejta, — linja mmejla waħda (/) tifred il-kodiċi mid-dejta, — pari ta' dejta huma mifrudin bi spazju, — l-ittri “ER” u linja mmejla doppja (//) jindikaw tmiem ir-reġistrazzjoni. Appendiċi 9 Linji gwida għall-impjegar ta' Baħrin tas-Seychelles fuq bastimenti tal-UE bit-Tartarun L-awtoritajiet tas-Seychelles għandhom jiżguraw li l-persunal impjegat fuq il-bastimenti tal-UE għandu jossodisfa r-rekwiżiti li ġejjin: – L-età minima tal-baħrin għandha tkun ta' 18; – Il-baħrin għandu jkollhom ċertifikat mediku validu, li jikkonferma li jinsabu f'kundizzjoni medika tajba biex iwettqu d-dmirijiet li għandhom iwettqu meta jkunu qed ibaħħru. Dan iċ-ċertifikat għandu jinħareġ minn tabib debitament ikkwalifikat; – Il-baħħara għandhom jingħataw it-tilqim validu meħtieġ għall-finijiet ta' prekawzjoni għas-saħħa fir-reġjun; – Il-baħħara għandu jkollhom, bħala minumu, ċertifikazzjoni valida għat-taħriġ bażiku ta' sikurezza li ġej: – tekniki ta' salvataġġ personali, inkluż l-ilbies tal-ġgieget ta' salvataġġ – tifi tan-nar u prevenzjoni tan-nirien – idea bażika tal-ewwel għajnuna – sikurezza personali u responsabbiltà soċjali; u – prevenzjoni tat-tniġġis tal-baħar. – B'mod partikolari għall-bastimenti tas-sajd kbar, il-baħħara għandhom: – ikunu familjari mat-termini marittimi u ma' termini oħra li jintużaw ta' spiss fuq il-bastimenti tas-sajd; – ikunu familjari mal-perikli assoċjati mal-operazzjonijiet tas-sajd; – ikunu midħla tal-kundizzjonijiet operattivi tal-bastimenti tas-sajd u tal-perikli li jistgħu jinvolvu; – ikunu familjari u jkollhom għarfien fl-użu tat-tagħmir tas-sajd li jrid jintuża fit-twettiq tas-sajd bit-tartarun; – ikollhom fehim u għarfien ġenerali tal-istabbiltà u ta' kemm il-bastiment ikun jiflaħ għat-tbaħħir; u – ikollhom għarfien ġenerali tal-operazzjonijiet tal-irmiġġ u l-immaniġġjar tal-ħbula tal-irmiġġ u l-użi assoċċjati tagħhom. DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva 1.2. Qasam/oqsma tal-politika kkonċernata fl-istruttura ABM/ABB 1.3. Natura tal-proposta/inizjattiva 1.4. Objettiv(i) 1.5. Raġunijiet għall-proposta/inizjattiva 1.6. Tul ta' żmien u impatt finanzjarju 1.7. Metodu/i ta’ ġestjoni previst(i) 2. MIŻURI TA’ ĠESTJONI 2.1. Regoli ta’ monitoraġġ u rappurtar 2.2. Sistema ta’ ġestjoni u kontroll 2.3. Miżuri għall-prevenzjoni ta’ frodi u irregolaritajiet 3. IMPATT FINANZJARJU STMAT TAL-PROPOSTA/INIZJATTIVA 3.1. Intestatura/i tal-qafas finanzjarju pluriennali u tal-linja/i tal-baġit tan-nefqa affettwata 3.2. Impatt stmat fuq in-nefqa 3.2.1. Sommarju tal-impatt stmat fuq in-nefqa 3.2.2. Impatt stmat fuq l-approprjazzjonijiet operazzjonali 3.2.3. Impatt stmat fuq l-approprjazzjonijiet ta’ natura amministrattiva 3.2.4. Kompatibbiltà mal-qafas finanzjarju pluriennali attwali 3.2.5. Kontribuzzjonijiet minn partijiet terzi 3.3. Impatt stmat fuq id-dħul DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva Proposta għal Deċiżjoni tal-Kunsill dwar il-konklużjoni tal-Protokoll tal-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn iż-żewġ Partijiet 1.2. Qasam/oqsma tal-politika kkonċernata fl-istruttura ABM/ABB[10] 11. - Affarijiet Marittimi u s-Sajd 11.03 - Affarijiet Internazzjonali u d-Dritt Marittimu 1.3. Natura tal-proposta/inizjattiva ¨ Il-proposta/inizjattiva hija relatata ma' azzjoni ġdida ¨ Il-proposta/inizjattiva hija relatata ma' azzjoni ġdida li ssegwi proġett pilota/azzjoni preparatorja[11] X Il-proposta/inizjattiva hija relatata mal-estensjoni ta’ azzjoni eżistenti ¨ Il-proposta/inizjattiva hija relatata ma' azzjoni diretta mill-ġdid lejn azzjoni ġdida 1.4. Objettiv(i) 1.4.1. Obj